11:29 2019-05-17 Բանն այն է, որ մայիսի 17-ը այս շրջանակների ներկայացուցիչները նշում են որպես՝ «հոմոֆոբիայի դեմ պայքարի միջազգային օր»: Այդ օրը նշելու շարժումը Կանադայից է սկսվել, 2004 թվականից: Իսկ օրվա ընտրության նախապատմությունն իսկապես հետաքրքիր է. 1990 թվականի մայիսի 17-ին ՄԱԿ-ի Առողջապահության համաշխարհային կազմակերպությունը ընդունեց որոշում, որով համասեռամոլությունը հանեց հոգեկան հիվանդությունների ցանկից: Ավելի ընդգրկուն եւ հետաքրքրական նշումներ էլ կան: Այսօր, օրինակ, շատերը կարող են շնորհավորել ծրագրավորող կամ պարզապես ՏՏ եւ հեռահաղորդակցության ոլորտում աշխատող իրենց հարազատներին՝ մասնագիտական օրվա առթիվ: Այո, մայիսի 17-ը Էլեկտրակապի եւ տեղեկատվական հանրակցության համաշխարհային օրն է: Այն նշվում է ՄԱԿ-ի հովանու ներքո, կոչվում է նաեւ Տեղեկատվական հանրակցության համաշխարհային օր, իսկ մայիսի 17-ը ընտրվել է, ի նշանավորումն 1865 թվականի այդ օրը Հեռագրական միջազգային միության ստեղծման: Հաշվի առնելով, թե Հայաստանում հիմա որքան շատ պատանիներ ու աղջիկներ են երազում դառնալ ծրագրավորող, կարելի է ասել, նաեւ հավելյալ տոնական օր է: Մի խոսքով, գիգաբայթերով շնորհավոր ձեր տոնը, սիրելի հեռահաղորդակցողներ, կապներդ անխափան: Մայիսի 17-ին է ծնվել հունահռոմեական ոճի ըմբշամարտիկ, մարզիչ, Եվրոպայի կրկնակի (1991, 1992), աշխարհի եռակի (1990, 1991, 1994) եւ Օլիմպիական խաղերի (1992թ.) չեմպիոն Մնացական Իսկանդարյանը (ծնվ. 1967թ.): Նմանապես մայիսի 17-ին է ծնվել նույնպես գյումրեցի, երգչուհի, արվեստի վաստակավոր գործիչ Ջեմմա Քաղցրիկյանը (ծնվ. 1950թ.): Նա աշխատել է Լենինականի (այժմ՝ Գյումրի) Ժողգործիքների պետական նվագախմբում՝ որպես երգչուհի, բացի այդ, դասավանդել է Երեւանի պետական կոնսերվատորիայի Գյումրու մասնաճյուղում, իսկ 2001 թվականից գլխավորել է Գյումրու Ժողգործիքների պետական նվագախումբը, ստանձնելով գեղարվեստական ղեկավարի ու գլխավոր դիրիժորի պարտականությունները: Մայիսի 17-ին է ծնվել նաեւ խորհրդային զորահրամանատար Սմբատ Դանիելյանը (1895-1944), որը մարշալական Չարդախլուից էր: Գվարդիայի գնդապետ Դանիելյանը եղել է դիվիզիայի հրամանատար, հասցրել է մասնակցել Առաջին աշխարհամարտին՝ Կովկասյան ռազմաճակատում, 1923-1932 թթ. ծառայել է Հայկական հրաձգային դիվիզիայում: Հայրենական պատերազմի ժամանակ, որպես բրիգադի հրամանատար, նա մասնակցել է Կալինինյան ռազմաճակատի գործողություններին, Կովկասի ճակատամարտին, 1944 թվականին 1-ին Մերձբալթյան ռազմաճակատում եղել է 18-րդ գվարդիական հրաձգային դիվիզիայի հրամանատարը, մասնակցել Բելառուսիայի («Բագրատիոն» գործողություն) եւ Լիտվայի ազատագրմանը, որի ընթացքում էլ զոհվել է: Մեր ժողովրդի պատմության ամենաողբերգական էջի հետ է կապված Ցեղասպանության ականատես ու վավերագիր դարձած գերմանացի ռազմաբժշկական ծառայության սանիտար Արմին Վենգերի անունը: Արմին Թեոֆիլ Վեգները (1886-1978) մահացել է մայիսի 17-ին: Առաջին համաշխարհային պատերազմի ընթացքում Վենգերը ծառայել է Օսմանյան կայսրությունում տեղակայված գերմանական ստորաբաժանումներում, եղել է սանիտարական ծառայության սպա, լուսանկարել է Հայոց ցեղասպանության մասին վկայող բազմաթիվ փաստեր, վկայել է տեսածի մասին նաեւ որպես ականատես, որպես վկա հանդես է եկել Սողոմոն Թեհլիրյանի դատավարության ժամանակ: Արմին Վենգերը հետագայում զբաղվել է լրագրությամբ, հրապարակախոսական հոդվածներով է հանդես եկել, ստացել է իրավագիտության դոկտորի գիտական աստիճան: Այսօր աշխարհին հայտնի Հայոց ցեղասպանության մասին վկայող փաստացի լուսանկարների զգալի մասը պահպանվել ու հանրայնացվել են հենց Արմին Վենգերի շնորհիվ:


Սարգիս Գրիգորյանի անակնկալը կնոջ 30-ամյակին :) | Mediamall.AM Սարգիս Գրիգորյանի անակնկալը կնոջ 30-ամյակին :) 15:59 - 21.Ապրիլ.2014 Դերասանուհի Մանո Գրիգորյանը նշել է 30-ամյակը: Նա ESem.am-ին պատմել է աղջիկական ծննդի եւ ամուսնու՝ դերասան Սարգիս Գրիգորյանի ու փոքրիկների մատուցած անակնկալի մասին: «Մինչ ծնունդս, մտածում էի, որ այս տարի ավելի ծանր ծնունդ կունենամ, քանի որ 30 տարեկան եմ դառնում. մտածում էի հարազատների, ընկերների հետ կհավաքվենք, «այսօր քո տոնն է» հայկական մոտիվներով ծնունդ կունենամ, սակայն միանգամայն այլ բան ստացվեց ,-պատմեց դերասանուհին՝ նշելով, որ շատ թեթեւ ու ուրախ օր է անցկացրել,- միայն աղջիկներով հավաքվեցինք երեւանյան փաբերից մեկում: Շատ լավ ուրախացանք, պարեցինք ու լիցքաթափվեցինք»: Մանոյի փոխանցմամբ՝ շատ լավ ու տարբերվող օր է ունեցել. հավաքվածները հոբելյարի մասին կարծիքներ են ասել, թվարկել նրա լավ ու վատ կողմերը, այնուհետեւ մի լավ ուրախացել են: Ի դեպ, ծննդյան օրը Մանոն ազատված է եղել փոքրիկների խնամակալությունից. այդ պարտականությունն իր վրա վերցրել էր Սարգիսը: «Սարգսի ամենամեծ նվերը եղավ այն, որ նա առաջարկեց ամբողջ օրը փոքրիկների հետ անցկացնել, որպեսզի ես կարողանամ լիարժեք ուրախանալ»,- ասաց դերասանուհին: Սակայն, Սարգսի նվերը միայն սա չի եղել. մինչ կնոջ ծնունդը, նա փոքրիկների հետ անակնկալ է պատրաստել: «Մինչ կեսգիշեր՝ ժամը 20:00-ի կողմերը մեծ աղջիկս եկավ ու ասաց՝ մամ, քո համար սա ենք արել, նա ենք արել, սպասում ենք մի քանի ժամ անցնի, ծնունդդ գա ու շնորհավորենք: Էվան նախապես բացեց բոլոր գաղտնիքները, իսկ արդեն կեսգշերին մոտ՝ նրանք ցույց տվեցին իրենց պատրաստած անակնկալը: Սարգիսը մեծ սիրտ էր գնել, որին երեքով դիպչեցին, այն կարմրեց ու սկսեց բաբախել. դրանով նրանք իրենց սերն արտահայտեցին ու շնորհավորեցին ինձ»,- նշեց հոբելյարը, ով մինչ այդ ամուսնուց ավտոմեքենա էր նվեր ստացել: Մանոյի փոխանցմամբ՝ արդեն կեսգշերին Սարգսի հետ նշել են իր ծնունդը, ռոմանտիկ երեկո են ունեցել, որի ընթացքում հիշել են իրենց համատեղ կյանքի հինգ տարիները: ESem.am-ը շնորհավորում է դերասանուհուն եւ մաղթում բազում երջանիկ ակնթարթներ: 05/08/19 20:40 Սարգիս Գրիգորյանի սիրառատ լուսանկարը կնոջ հետ 24/08/16 09:25 Նարբեի անակնկալը կնոջ 30-ամյակին 30/04/14 21:27 Հայ կնոջ անակնկալը հյուրերին՝ իր հարսանիքի 30 ամյակին (տեսանյութ) 09/08/19 00:28 Կնոջ եւ որդու անակնկալն Արմենչիկի 39-ամյակին. տեսանյութ


source: CulturaX

text: ՀՀ վարչապետն Արցախում ներկա կլինի ԱՀ նորընտիր նախագահի երդմնակալությանը |armenpress.am| - Infocom.am 15:26 - 19/մայիսի/2020 Արցախի Հանրապետության նորընտիր նախագահ Արայիկ Հարությունյանի պաշտոնի ստանձնման եւ երդման արարողությանը ներկա կլինի ՀՀ վարչապետ Նիկոլ Փաշինյանը։ Այս մասին հարցմանն ի պատասխան նշեցին ՀՀ վարչապետի աշխատակազմի տեղեկատվության եւ հասարակայնության հետ կապերի վարչությունից։


Լրատվություն Շնորհավորական Նախագահ Սերժ Սարգսյանի շնորհավորական ուղերձը Աշխատանքի օրվա կապակցությամբ 01.05.2013 Սիրելի՛ հայրենակիցներ, Շնորհավորում եմ ձեզ Աշխատանքի օրվա՝ Մայիսի 1-ի կապակցությամբ: Պատմականորեն համաշխարհային նշանակություն ստացած այս տոնը կոչված է փառաբանելու աշխատանքն ու աշխատավորին, պաշտպանելու աշխատավորների իրավունքները: Հայի ստեղծագործ մտքի ու արարող ձեռքի արգասիքը կարելի է տեսնել աշխարհի բոլոր չորս կողմերում, սակայն մեր ամենամեծ ձեռքբերումները կերտում ենք մայր Հայաստանում: Անցյալում բազմաթիվ դժվարություններ վերապրած մեր հայրենիքում պետք է ստեղծենք մի այնպիսի պետություն, որտեղ պահպանվում եւ սերնդեսերունդ են փոխանցվում մեր լավագույն ավանդույթները: Մեր աշխատանքով պետք է Հայաստանը քայլի ժամանակին համընթաց՝ յուրացնելով ոչ միայն նորարարությունները, այլեւ աշխատանքի կազմակերպման եւ աշխատավորների իրավունքների պաշտպանության ամենաառաջադիմական ձեւերն ու չափանիշները: Սիրելի՛ հայրենակիցներ, Կրկին շնորհավորում եմ ձեզ Աշխատանքի օրվա առթիվ: Վստահ եմ, որ մեր աշխատասեր ժողովուրդը շարունակելու է Հայաստանի շենացման իր վերընթաց ուղին: Մաղթում եմ բոլորիս խաղաղ ու ստեղծագործ աշխատանք` հանուն մեր ընտանիքների բարեկեցության եւ մեր երկրի անխափան զարգացման:a7c


Lurer.com | Շուտով Հայաստանում կստեղծվի մանկական քաղցկեղի պալիատիվ օգնության առաջին բաժանմունքը. Աննա Հակոբյան 1 Հուլիս, 2020 14:11 Այս թեմայով Լուծման բանալին ԱԺ-ում է. մի՞թե ձեր մեջ չկա քսաներկու խիզախ պատգամավոր. Հրանուշ Հակոբյան Գյումրիում մկրտվեցին Արցախից ժամանակավորապես Հայաստան տեղահանվածները «Հրապարակ». Ի՞նչ մեխանիզմ է գործում Լարսով Հայաստան հասնելու ԱՄՆ ՄԶԳ/Հայաստանի տեղացի աշխատակիցներն այցելել են Արցախից տեղահանված երեխաներին Շեշտակի նվազելու է հացի, մսի եւ կաթնամթերքի արտադրությունը. Հայաստանն ու Արցախը՝ պարենային անվտանգության խնդրի առաջ Էդմոն Մարուքյանը դիմել է Վլադիմիր Պուտինին ԶՈՒ հրամանատարությունը պետք է մեկնաբանի՝ ինչ բարոյահոգեբանական խնդիրներ է ունեցել, որը փորձել է կարգավորել Աննա Հակոբյանը Քրիստինա Ազնավուրը, Յուրի եւ Դենիս Ջորկայեֆները, Ստեֆան Հասբանյանը գալիս են Հայաստան Հայաստանում հաստատվել է COVID-19-ի 1476 նոր դեպք Միհրան Հակոբյանը կանչվել է հարցաքննության Նիկոլի ստերի բացահայտումն ու փաստեր Կազանյան փաստաթղթի մասին. Շարմազանով Կապիտուլյացիայի, պարտության եւ կոլապսի առաջնորդ Նիկոլը, դեռ մտնում է կառավարության շենք. Լիլիթ Գալստյան Մարդիկ ամսից ավել սպասում են իրենց երեխաներից մի խաբարի, դաժան է, այ՛, էդ ա ինձ էստեղ բերել. Աշոտ Ղազարյան Ուզբեկը «Ֆուդ սիթի» հանրախանութում կտրել է երկու ադրբեջանցիների կոկորդը Երբ դուրս ես գալիս հանրահավաքի, դա արդեն իսկ քաղաքական ժեստ է. Արտակ Հերիքյան Լեւոն Տեր-Պետրոսյանը անիմաստ է համարում անդրադառնալ ազգակործան պատուհասի հոգեկան տվայտանքներին Մահացել է դերասան Գրիգոր Դանիելյանի հայրը Դավիթի երազանքը՝ տղա ունենալը, կատարվեց, բայց շատ այլ երազանքներ անկատար մնացին Երթի մասնակիցները անհետ կորած եւ գերի ընկածների լուսանկարների կողքին ցուցադրել են վերջերս հուղարկավորված զինվորականի լուսանկարը Եզդի երգիչն իր զոհված հայրենակիցներին նվիրված երգ է հրապարակել Ադրբեջանը նոր ճանապարհ է կառուցում դեպի Հայաստանի սահմաններ Մեզ հարիր ու թույլատրելի չեն հայության տարանջատման եւ ներքին թշնամանքի հրահրման ճղճիմ փորձերը. Արցախի ՄԻՊ Սերժանտը հակառակորդի կրակի տակից փրկել է 10 վիրավոր զինծառայողների կյանք. հերոսական դրվագներ Կասետային ռումբի հերթական պայթյունը տեղի կունենա Ստեփանակերտում Ինչո՞ւ էին իրավապահներն այլալեզու գրառմամբ հանդերձանքով. պատգամավորը պարզաբանում է ստացել «Լավ, սպասի Քոչարյանի անձնագիրը հետ տամ, բայց մի հատ թող ստուգեն կարողա՞ կորոնավիրուս ա». Գոհար Մելոյան Ո՛չ, հարգելի մաեստրոներ, լավ չի լինելու, արդեն լավ չէր նույնիսկ այն ժամանակ, երբ նկարահանվում էիք. Միքայել Մինասյան Այս ամենը զավեշտալի կլիներ, եթե այսքան ողբերգական չլիներ. Արփինե Հովհաննիսյան Ջալալ Հարությունյանը առաջիկա 2-3 օրվա ընթացքում դուրս կգրվի հիվանդանոցից. ՊՆ Ծանր պարտությունից հետո հայրենազրկումը եւ անորոշությունը վտանգել են ՀՀ ապագան ՀՀ ԱԺ մշտական հանձնաժողովի նիստը տեւեց մի քանի րոպե «Մեր օրակարգում 1 հարց կա». Տավուշի մարզպետը «արժեք ստեղծելու» կոչ է անում Եթե Տարոն Տոնոյանը 5 օրվա ընթացքում հադես չգա հրապարակային հերքմամբ՝ պատրաստվում եմ դիմել նաեւ դատարան. Աղազարյան Մեկ օրում ԼՂ է վերադարձել 1699 բնակիչ. վերադարձածների ընդհանուր թիվը ավելի քան 23 հազար է Հաստատվել է կորոնավիրուսի 356 նոր դեպք. ապաքինվել է 1078, մահացել՝ 22 պացիենտ Մտածում էի չարձագանքել, բայց Փաշինյանի գրածի կապակցությամբ մի պատմություն հիշեցի. Ռոբերտ Քոչարյանի գրասենյակի ղեկավար Ռուս սակրավորներն ականազերծել են Շուշի-Լիսագոր ավտոճանապարհի շուրջ 3 կիլոմետր հատված Մի քանի ամիս առաջ ես ՊՈԱԿ-ի Հովիկին բարեկամաբար խորհուրդ տվեցի. Նաիրա Զոհրաբյան Արարատում, Եղեգնաձորում, Սիսիանում, Կապանում ձյուն է, Դիլիջանում, Արարատում՝ մերկասառույց Արցախի ոստիկանության պետը հանդես է եկել ուղերձով Աստղագուշակ՝ նոյեմբերի 30-ի համար Երեւանի փողոցները «հեղեված» են «դավաճան» գրությամբ նկարներով (լուսանկարներ) Օրվա խորհուրդ «Ժամանակն է, որ Նիկոլ Փաշինյանը ստանձնի քաղաքական պատասխանատվություն՝ միանձնյա ընդունած որոշման համար» ՌԴ ՊՆ-ն Ստեփանակերտում դաշտային հոսպիտալ է տեղակայել (լուսանկարներ) Մարտունի-Գավառ ավտոճանապարհին վթարի հետեւանքով կա մեկ տուժած ՀՀ տարածքում ավտոճանապարհները հիմնականում անցանելի են ԱԱԾ-ն հայտարարություն է տարածել՝ Գառնիկ Իսագուլյանի կողմից հնչեցված հայտարարությունների վերաբերյալ Շենգավիթ վարչական շրջանում 26 ջուր չի լինի. «Վեոլիա Ջուր» Լուծման բանալին ԱԺ-ում է. մի՞թե ձեր մեջ չկա քսաներկու խիզախ պատգամավոր. Հրանուշ Հակոբյան Սիսիանում եւ Տիգրանաշենի ոլորաններում ձյուն է տեղում, Վարդենյաց լեռնանցքում մերկասառույց է «Ինչու վարչապետի ստորագրած փաստաթղթում չկա ժամանակացույց՝ ռազմագերիների, զոհվածների մարմինների վերադարձի վերաբերյալ» Երկար ժամանակով լույս չի լինելու Երեւանի եւ Կոտայքի մարզի որոշ հատվածներում Ինչու Լեւոն Տեր-Պետրոսյանը եւ Ռոբերտ Քոչարյանը չմեկնեցին Մոսկվա. Նիկոլ Փաշինյանը նոր գրառում է կատարել «Բարսելոնա»-ն խոշոր հաշվով հաղթեց «Օսասունա»-ին «Ուրարտու»-ն մեկ միավորի տարբերությամբ զիջեց «Մեդ Ֆոքսիս»-ին. Բասկետբոլի Ա լիգա Հրդեհ Սարալանջ գյուղի մոտակայքում Հայաստանի որեւէ առաջին դեմք այս կերպ չի նվաստացվել թշնամի երկրի կառավարչի կողմից Նիկոլ Փաշինյանն այդպես էլ չկայացավ որպես պետական գործիչ, նա կայացավ որպես ազատագրված հայրենիքը հանձնող. Դավիթ Ջամալյան Ես տեղ եմ գնացել, որ 500 հոգի կռվող կային, հարցնում եմ` ձեր հրամանատարն ով է, չգիտեին. գորիսցի կամավորական


source: fineweb

text: Ազգային ժողովի հասարակայնության եւ տեղեկատվության միջոցների հետ կապերի վարչության փոխանցմամբ, Ազգային ժողովի նախագահ Գալուստ Սահակյանը ցավակցական ուղերձ է հղել Ֆրանսիայի Հանրապետության Ազգային ժողովի նախագահ Կլոդ Բարտոլոնին եւ Սենատի նախագահ Ժերար Լարշեին: Ցավակցական ուղերձում նշված է. «Խոր վշտով տեղեկացա Փարիզում եւ Սեն Դընիում տեղի ունեցած դաժան ահաբեկչական գործողությունների մասին, որոնք բազմաթիվ անմեղ զոհերի եւ վիրավորների պատճառ դարձան: Խստորեն դատապարտելով տմարդի ահաբեկչական գործողությունները եւ մերժելով ահաբեկչության ցանկացած դրսեւորում՝ Հայաստանի Հանրապետության Ազգային ժողովի եւ անձամբ իմ անունից մեր անկեղծ վշտակցությունն ու զորակցությունն ենք հայտնում Ձեզ, Ֆրանսիայի բարեկամ ժողովրդին, զոհվածների հարազատներին եւ մերձավորներին, իսկ վիրավորներին մաղթում ենք շուտափույթ ապաքինում»:


text: Ինչպե՞ս ընտրել Rake էկրան լավագույն արտադրող, մատակարար, մեծածախ, դիստրիբյուտոր եւ Rake էկրան գործարան: CHI SHUN MACHINERY PLANT CO., LTD. մեկն է խոշորագույն արտադրողների Rake էկրան in Taiwan: Մենք արտահանում ենք մեր արտադրանքը ամբողջ աշխարհում եւ վայելել լավ համբավ իրենց Super որակի եւ Լավագույն գին. Մատակարարման նոր եւ բարձր որակի արտադրանք մեր հաճախորդի մեր ընկերության թիրախ. Եթե դուք հետաքրքրված ցանկացած մոդելի մեր արտադրանքի համար, խնդրում ենք ազատ զգալ դիմեք մեզ. Rake Type Ավտոմատ էկրան ՔՀ-տիպ's Գործողություն դեպի արտաքին փոցխի տեսակը,փոցխը օգտագործում է հատուկ ձեւավորում, որով յուրաքանչյուր փոցխ կապվում է շրջանառության շղթայի մեջ-գոտի էկրան,եւ ամբողջ շղթան-գոտու էկրանը աշխատում է շրջանագծի մեջ. 999999999 http://schema.org/InStock USD 2020-12-31 https://www.sludgetreatment.com.tw/hy/rake-screen.html Գնեք ամենալավ Rake էկրան - ը, դուք պետք է իմանաք Rake էկրան արտադրողի, մատակարարի, մեծածախ եւ դիստրիբյուտորի ամենաբարձր որակի մասին Taiwan


Home » WordPress- ի խորհուրդներ 06.06.2020 Category: WordPress- ի խորհուրդներ WordPress- ը նորաստեղծ WordPress բլոգում տեղադրելուց հետո շատերը մոռանում են անել որոշ փոփոխություններ, որոնք հետագայում նրանց համար խնդիրներ կստեղծեն: Եթե դեռ բլոգ չեք ստեղծել, ապա այստեղ `ամբողջական ուղեցույց, թե ինչպես ստեղծել WordPress բլոգ. Այսպիսով, այստեղ ես նշեցի այն բոլոր բաները, որ դուք պետք է անեք կամ փոխեք WordPress- ը տեղադրելուց կամ ձեր առաջին հոդվածը փակցնելուց առաջ. 1 WordPress- ը տեղադրելուց հետո անելու ամենակարեւոր գործերը 1.1 Ընդհանուր պարամետրեր 1.2 Գրելու պարամետրերը 1.3 Ընթերցանության պարամետրերը 1.4 Քննարկման պարամետրեր 1.5 Միավորի պարամետրերը 1.6 Գաղտնիության կարգավորումներ 1.7 Վերբեռնեք կայքի պատկերանշանը եւ պատկերակը 1.8 Տեղադրեք WordPress թեման 1.9 Deleteնջել անցանկալի WordPress թեմաները 1.10 Deleteնջել կանխադրված հաղորդագրությունները 1.11 Ստեղծեք մեր մասին եւ դիմեք մեզ էջերով 1.12 Տեղադրեք առաջարկված WordPress Plugins 1.12.1 1. Akismet Anti-Spam (Spam- ի մեկնաբանությունները արգելափակելու համար): 1.12.2 2. Yoast Plugin (SEO- ի նպատակների համար). 1.12.3 3. WP հրթիռ (կայքի պահման համար). 1.12.4 4. BackWPup (Կայքի պահուստավորման համար). 1.12.5 5. WP ձեւաթղթեր (Կոնտակտային ձեւերի համար). 1.13 Google Analytics հաշիվ կարգավորեք 1.14 Տեղադրել վեբ վարպետի հաշիվ WordPress- ը տեղադրելուց հետո անելու ամենակարեւոր գործերը WordPress վահանակից բացեք Ընդհանուր պարամետրը հիմնական կարգավորումների ցանկից: Այստեղ դուք պետք է փոխեք հետեւյալ բաները. Կայքի անվանումը. Գրեք ձեր կայքի անունը այստեղ. Tagline: Գրեք մի քանի բառ ձեր կայքի մասին. WordPress հասցե (URL) ՝ Գրեք ձեր ամբողջ կայքի հասցեն: Եթե ձեր կայքը SSL- ով միացված է, ապա օգտագործեք Https- ը, այլ ոչ թե Http- ը. Կայքի հասցե (URL) ՝ Այստեղ կգա ձեր կայքի գլխավոր էջը. Էլեկտրոնային հասցե: Օգտագործեք էլփոստի հասցե, որը ցանկանում եք ձեր օգտվողի պրոֆիլի հետ միասին: Դա կօգնի ձեզ ձեր օգտվողի հաշվի գաղտնաբառը մոռանալու դեպքում. Անդամակցություն: Եթե ցանկանում եք, որ որեւէ մեկը կարողանա ձեր կայքում ստեղծել հաշիվ, ապա ստուգեք այս վանդակը, հակառակ դեպքում թողեք այն դատարկ. Օգտագործողի նոր կանխադրված դերը. Եթե դուք ստուգել եք վերը նշված տարբերակը, ապա այստեղ նշեք նոր գրանցված անդամի դերը: Դուք կարող եք այն ընտրել բաժանորդից, նպաստակիցից, հեղինակից, խմբագրից եւ ադմինիստրատորից: Երբեք մի ընտրեք այստեղ Կառավարիչը: Եթե այստեղ ընտրեք ադմինիստրատոր, ապա յուրաքանչյուր ոք կարող է ձեր կայքում ստեղծել հաշիվ եւ կարող է որեւէ բան անել ձեր կայքում. Կայքի լեզուն ՝ Ընտրեք այստեղ ձեր կայքի լեզուն. Ամսաթիվը, ժամը եւ շաբաթը մեկնարկը ՝ Տեղադրման ամսաթիվը, ժամը եւ շաբաթները սկսվում են ըստ ձեր ժամային գոտու. Կարդացեք նաեւ, ինչպես փոխել WordPress ադմինիստրատորի անունը (3 տարբեր եղանակներ) Վերոհիշյալ բոլոր բաները փոխելուց հետո մի մոռացեք սեղմել «Save» կոճակը. Անցեք Կարգավորումներ > Գրելով, ապա փոխեք հետեւյալ բաները. Default Post Կատեգորիա: Սահմանեք այստեղ ձեր նախնական դասակարգումը: Երբ հոդված եք հրապարակում, լռելյայն ցուցադրվելու է այս կատեգորիայում: Կարող եք տարբեր կատեգորիաներ ստեղծել հաղորդագրություններից > Կատեգորիաներ. Գրավոր պարամետրում պահանջվող այլ փոփոխություն չկա. Անցեք Կարգավորումներ > Կարդալուց հետո փոխեք հետեւյալ բաները. Ձեր գլխավոր էջում ցուցադրվում են. Եթե ցանկանում եք ցուցադրել ձեր վերջին բլոգային գրառումները ձեր կայքի գլխավոր էջում, ապա ընտրեք «Ձեր վերջին գրառումները», իսկ եթե ցանկանում եք ստատիկ գլխավոր էջ, ապա ընտրեք «Ստատիկ էջ»: Այստեղ դուք պետք է նշեք հիմնական էջը եւ բլոգի էջը. Բլոգի էջերը ցույց են տալիս առավելագույնը. Ընտրեք գրառումների քանակը, որոնք ցանկանում եք ցուցադրել յուրաքանչյուր բլոգի էջում. Հետադարձի յուրաքանչյուր հոդվածի համար ցույց տվեք. Այստեղ ընտրեք «Ամբողջ տեքստը» » Որոնիչի տեսանելիությունը. Հեռացրեք այս վանդակը, որպեսզի ձեր կայքը կարողանա սկսել ինդեքսավորումը Google- ում: Եթե դուք ստուգել եք այս վանդակը, ապա ձեր կայքը Google- ում չի ինդեքսավորվի. Հոդվածի կանխադրված պարամետրերը. Ստուգեք միայն «Թույլ տվեք, որ մարդիկ մեկնաբանություններ ուղարկեն նոր հոդվածների վերաբերյալ». Մեկնաբանության այլ պարամետրեր. Ստուգեք հետեւյալ երկու տարբերակները. Մեկնաբանության հեղինակը պետք է լրացնի անունն ու էլ Միացնել թելային (բծավոր) մեկնաբանությունների մակարդակները խորքում Ինձ էլ.փոստով ուղարկեք, երբ. Այս տարբերակը պարզապես էլփոստով ծանուցում ստանալու համար է, երբ ցանկացած բլոգային գրառման մասին մեկնաբանություններ եք ստանում: Եթե ցանկանում եք էլ.փոստ, ապա երկու տուփը ստուգեք, հակառակ դեպքում թողեք այն դատարկ. Նախքան մեկնաբանության հայտնվելը. Եթե ցանկանում եք, որ յուրաքանչյուր մեկնաբանություն փոփոխվի, ապա ստուգեք առաջին տուփը: Եվ եթե ուզում եք, որ այդ մեկնաբանությունը, հեղինակն իր առաջին մեկնաբանությունը հաստատելուց հետո կարող է անմիջապես մեկնաբանել եւ հրապարակել այն անհապաղ, ապա ստուգեք երկրորդ տարբերակը. Անձնանշաններ: Եթե ցանկանում եք ցուցադրել ավատարներ ձեր պրոֆիլի եւ մեկնաբանության այլ հեղինակների համար, ապա ստուգեք տուփը: Եթե չցանկանաք ցույց տալ, ապա ընտրեք վանդակը: Եթե ստուգված է, ապա ընտրեք avatarի այն տեսակը, որը ցանկանում եք ցուցադրել տվյալ ավատարներից: Այն նաեւ ներառում է Gravatars- ը, որը ցույց կտա յուրաքանչյուր մարդու Gravatar- ը. Անցեք Կարգավորումներ > Անընդհատ հղումները, ապա փոխեք հետեւյալը. Բլոգային գրառումների համար կան շատ տարբեր URL կառուցվածքներ: Բայց «Փոստի անունը» լավագույնն է SEO- ի նպատակներով: Այսպիսով, ընտրեք «Փոստի անունը», ապա կտտացրեք «Save». Գաղտնիության էջ պահելը անհրաժեշտ է: Եթե դուք արդեն ստեղծել եք գաղտնիության էջ, ապա ընտրեք այն այլապես ստեղծեք նոր գաղտնիության էջ `կտտացնելով« Ստեղծել նոր էջ »կոճակը. Վերբեռնեք կայքի պատկերանշանը եւ պատկերակը Ստեղծեք կայքի պատկերանշան եւ պատկերակ ձեր կայքի համար: Պատկերակը պետք է լինի ICON ձեւաչափով, իսկ պատկերը պետք է լինի PNG ձեւաչափով: Սրբապատկերների լռելյայն չափը 512 * 512 պիքսել է. Տեղադրեք WordPress թեման WordPress- ի լավագույն թեման օգտագործելը անհրաժեշտ է բիզնեսի հաջողության համար, եւ այն կարելի է հասնել `ձեռք բերելով ձեր կայքի լավագույն օգտագործողի փորձը եւ SEO- ն. Այստեղ կարող եք գտնել WordPress- ի լավագույն թեմաները, որոնք կարող եք տեղադրել ձեր կայքում: Այս թեմաները շատ արագ օպտիմիզացված են SEO- ի կողմից: Ես խորհուրդ եմ տալիս ընտրել WordPress- ի առաջին երկու թեմաները ՝ Ծննդոց եւ Astra. Deleteնջել անցանկալի WordPress թեմաները Ձեր ընտրած թեման տեղադրելուց հետո ջնջեք անցանկալի թեմաները: WordPress- ի ցանկացած թեմա ջնջելու համար կտտացրեք «Թեմաների մանրամասները», ապա կտտացրեք ջնջմանը. Deleteնջել կանխադրված հաղորդագրությունները WordPress- ի տեղադրումից հետո ստուգեք ձեր հաղորդագրությունները: Եթե գտնեք արդեն հրապարակված հաղորդագրություններ, ինչպիսիք են «Բարեւ աշխարհը» կամ որեւէ այլ, ապա ջնջեք դրանք. Ստեղծեք մեր մասին եւ դիմեք մեզ էջերով Մեր մասին եւ մեզ հետ կապվելը անհրաժեշտ է բոլոր կայքերի համար: Նրանք տեղեկատվություն են տրամադրում ձեր բիզնեսի կայքի եւ կոնտակտային տվյալների մասին: Դրանք նաեւ մեծացնում են ձեր կայքի այցելուների վստահությունը. Տեղադրեք առաջարկված WordPress Plugins 1. Akismet Anti-Spam (Spam- ի մեկնաբանությունները արգելափակելու համար): Anyանկացած հաղորդագրություն հրապարակելուց հետո, որոշ ժամանակ անց, կսկսեք բազմաթիվ մեկնաբանություններ ստանալ այդ բլոգային գրառումների վերաբերյալ: Դրանց մեծ մասը սպամ-մեկնաբանություններ են: Այս spam մեկնաբանությունները արգելափակելու համար կարող եք օգտագործել Akismet Anti Spam plugin- ը. Այս plugin- ը տեղադրված է WordPress- ով լռելյայն, այնպես որ ձեզ հարկավոր չէ տեղադրել: Պետք է պարզապես ակտիվացնել այն ՝ ակտիվացման բանալին ստանալով: Դուք կարող եք այն ստանալ անվճար `գրանցվելով իրենց կայքում. 2. Yoast Plugin (SEO- ի նպատակների համար). Որոնիչի օպտիմիզացումը անհրաժեշտ է, որպեսզի ցանկացած կայքէջ լավ դասվի Google- ի որոնման արդյունքներում: Yoast- ը SEO- ի լավագույն հավելյալներից մեկն է, որը կօգնի ձեզ հեշտությամբ օպտիմալացնել ձեր կայքը եւ բովանդակությունը: Այն նաեւ ստեղծում է XML կայքերի քարտեզներ, որպեսզի ձեզ հարկավոր չէ տեղադրել որեւէ կայքի առանձին պլատֆորմի կայքէջի քարտեզի համար. 3. WP հրթիռ (կայքի պահման համար). Այսօր ամենաարագ բեռնող կայքերը լավ դասվում են Google- ի որոնման արդյունքներին: WP հրթիռը, որն ամենալավ պահոցային հավելվածներից է, ունի բազմաթիվ առանձնահատկություններ, ինչպիսիք են վեբ կայքէջի պահպանումը, պատկերների համար ծույլ բեռը, տվյալների բազայի օպտիմիզացումը եւ այլն: Սա կդարձնի ձեր վեբ կայքը շատ ավելի արագ, քան կարծում եք: Այսպիսով, ես ձեզ խորհուրդ եմ տալիս օգտագործել WP Rocket ՝ ձեր կայքի արագության բարելավման համար. 4. BackWPup (Կայքի պահուստավորման համար). WordPress- ը վեբ կայք ստեղծելու համար խիստ անվտանգ հարթակ է: Դեռեւս որոշ դեպքերում ձեր վեբ կայքը կարող է խորտակվել: Այս տեսակի դեպքում դուք պետք է ունենաք կրկնօրինակ ձեր կայք: BackWPup plugin- ը կօգնի ձեզ ստեղծել տվյալների բազայի կրկնօրինակում պահեստավորում, երբ դա անհրաժեշտ լինի: Այսպիսով, կրկնօրինակեք ձեր կայքի տվյալների բազան ամեն մի քանի օրվա ընթացքում `օգտագործելով այս plugin- ը. 5. WP ձեւաթղթեր (Կոնտակտային ձեւերի համար). Եթե ցանկանում եք, որ ձեր վեբ կայքի այցելուները հեշտությամբ կապվեն ձեզ հետ, ապա ձեզ հարկավոր է կապի ձեւ: Կարող եք ստեղծել շատ հարմարավետ եւ պարզ կոնտակտային ձեւ `WP Forms plugin- ի օգնությամբ, որը լավագույն ձեւի կոնտակտներից մեկն է:. Google Analytics հաշիվ կարգավորեք Ամեն ինչ տեղադրելուց եւ բոլոր փոփոխությունները կատարելուց հետո, ինչպես վերը նշված է, այժմ պետք է ստեղծել Google Analytics հաշիվ: Google Analytics- ում դուք կգտնեք ձեր կայքի այցելուների բոլոր մանրամասները. Google Analytics- ում դուք կարող եք ստուգել իրական ժամանակում գործող օգտվողները ձեր կայքում, թե ձեր վեբ-կայքի քանի այցելություն է ստացվել ցանկացած պահի, այցելուի վայրերում եւ այլն: Կարող եք ստեղծել Google Analytics հաշիվ այստեղ. Տեղադրել վեբ վարպետի հաշիվ Webmaster- ը գործիք է, որը կօգնի ձեզ գտնել կայքի վարկանիշը, տպավորությունը, կտտոցները, սխալները, ձեռքով տուգանքները, բջջային օգտագործելիությունը, backlinks եւ այլն: Վեբմաստերի գործիքի օգնությամբ դուք կարող եք ստեղծել ձեր վեբ կայքի մարկետինգային ռազմավարություն `ապագայում այն ավելի լավ դարձնելու համար: Կարող եք ստեղծել վեբ վարպետների հաշիվ այստեղ. Ձեր կայքի առավել օպտիմիզացման համար կարող եք ստուգել մեր հետեւյալ հոդվածները. Ինչպես թաքցնել ձեր WordPress- ի մուտքի էջը Ինչպե՞ս գաղթել WordPress կայքը նոր հոստին 5 լավագույն պատկերի օպտիմիզատորների հավելանյութեր Իսկ դուք գիտեք, որ կապի կառուցում անմիջապես ընդմիշտ փոխվել Google- ը թողարկել է իր Կայքի համար թեմաները պարտադիր են բրենդի ամբողջ հայեցակարգին աջակցելու համար: Որոշ թեմաներ կարող են


Feb 18, 2018 Comments Off on Եղանակն առաջիկա օրերին Հայելի


ՀԱՅՏՆԻ ՍՏԵՓԱՆԱԿԵՐՏՑԻՆԵՐ Archives - News.tut.am Բողոքի ցույց Արցախում. փակել են Շոշ գյուղից դեպի Հադրութ տանող ճանապարհը Ցորենի եւ ալյուրի տարանցման արգելքը Վրաստանի տարածքում հետաձգվել է Հենրիխ Բարխուդարյան – բացառիկ երաժիշտ Հայկական զինված ուժերը ավերել-ոչնչացրել են ադրբեջանական դիրքը 20.09.2018 news.tut.am 0 Comments Հենրիխ Բարխուդարյանի կիթառի հուշարձանը երկար տարիներ տեղակայված է Ստեփանակերտի քաղաքային այգում իր մտերիմ ընկերոջ` Ռոման Երիցյանի ջանքերի շնորհիվ: «Հենրիխի մահից 19.09.2018 20.09.2018 news.tut.am 0 Comments Հենրիկ ԱնդրեյիՊողոսյան – խորհրդային պետական, քաղաքական գործիչ: Արցախի ազգային-ազատագրական շարժման առաջնորդներից: Համարվում է ԼՂԻՄ մարզկոմի վերջին քարտուղարը : ԽՍՀՄ ժողովրդական պատգամավոր (1989-1991 թթ.): 18.09.2018 19.09.2018 news.tut.am 0 Comments Բագրատ Արշակի Ուլուբաբյան – հայ գրող, պատմաբան, պատմական գիտությունների դոկտոր: Հայտնի է Արցախի պատմության վերաբերյալ աշխատանքներով: Ծնվել է 1925 թվականի դեկտեմբերի 9-ին Լեռնային Ղարաբաղի Ինքնավար Մարզի Մուշկապատ գյուղում։ 17.09.2018 17.09.2018 SitesAdmin 0 Comments Սարգիս Աբրահամյանը (28.12.1915-15.06.1969) 20-րդ դարի Արցախի մտավորականության ամենավառ ներկայացուցիչներից մեկն է, պետական գործիչ, մանկավարժ (ներառված է 20-րդ դարի 100 լավագույն ուսուցիչների 14.09.2018 14.09.2018 SitesAdmin 0 Comments Ծնվել է 1931 թ. սեպտեմբերի 22-ին Ստեփանակերտ քաղաքում: 1949թ. ավարտել է Ստեփանակերտի թիվ 3 միջնակարգ դպրոցը: 1950-1955թթ. սովորել է Մոսկվայի Կույբիշեւի անվան ինժեներաշինարարական ինստիտուտը: 1955-1958թթ. Չելյաբինսկի շրջանի Զլատոուստ Սահակյան Աիդա Ներսեսի 1925-2013 13.09.2018 18.09.2018 SitesAdmin 0 Comments ծնվել է 1925 թ. հունիսի 24-ին ԼՂՀ Մարտակերտի շրջանի Կյուլաթաղ գյուղում (Վարդաձոր), ծառայողի ընտանիքում , ովքեր 1923 թվականից ապրում են Ստեփանակերտում: 03.09.2018 04.09.2018 SitesAdmin 0 Comments Հակոբյան Յուրի Միքայելի – ԼՂԻՄ գլխավոր ճարտարպետ եւ շինարարական աշխատանքների պետ:Մարդ, ով եղել է բազմաթիվ ճարտարապետական նախագծերի եւ շինարարության հեղինակ:Ծնվել «Tert.am» – ը հաղորդել է, որ Արցախում այսօր բողոքի ակցիա են իրականացրել մի շարք համայնքների բնակիչներ, երիտասարդներ `փակելով Շոշ գյուղից Հայաստան Արցախ Տնտեսություն Քարոզչական հակամարտությունը բավականին սառեցված վիճակում է գտնվում- Ս.Մարտիրոսյան 19.09.2018 news.tut.am 0 Արփինե Հովհաննիսյանը` Ադրբեջանի կողմից Կոթի գյուղի վրա կրակ բացելու մասին


ДokyMeHTы ykaзы ПpeзидeHTa Pecпyблиkи ApMeHия Հ. Վ. ՄԱՐՏԻՐՈՍՅԱՆԻՆ ՄԱՐՏԱԿԱՆ ԾԱՌԱՅՈՒԹՅԱՆ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Հայաստանի Հանրապետության Անկախության տոնի առթիվ, ծառայողական պարտականությունները կատարելիս ցուցաբերած նվիրումի համար Հայաստանի Հանրապետության կառավարությանն առընթեր ազգային անվտանգության ծառայության սահմանապահ զորքերի առանձին սահմանապահ պարետատան պարետ, փոխգնդապետ Հուսիկ Վարազդատի ՄԱՐՏԻՐՈՍՅԱՆԻՆ պարգեւատրել Մարտական ծառայության մեդալով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Սեպտեմբերի 6 Երեւան ՆՀ- 649 -Ա


17:15 Կուտոյանի մահվան դեպքի վայր են ժամանել Հրայր Թովմասյանն ու Արթուր Վանեցյանը 17:03 «Կուտոյանի դին հայտնաբերել է կինը. դեպքի վայրում զենք կա». ՔԿ փոխնախագահ (ուղիղ, ֆոտո) 16:50 Սեուլը քննարկում է ԱՄՆ-ի հետ համատեղ պաշտպանական ծախսերի մասնաբաժնի 30 տոկոս աճի հնարավորությունը Իշխանական թիմում կան մարդիկ, որ այլասերում են տարածում. Մանուել Մանուկյան 16:41 Ապօրինի շինարարություն է, մտավախությունն այն է, որ այս ամբողջի մեջ կան կոռուպցիոն գործոններ. Արթուր Հովհաննիսյան 16:30 Գերեզմանատուն տանող ճանապարհին ուղեւորուհին ընկել է ավտոմեքենայից 16:22 ԱԱԾ նախկին տնօրեն Գեորգի Կուտոյանը ՀՔԾ-ում քննվող գործերով որեւէ դատավարական կարգավիճակ չի ունեցել 16:19 Մերկելը Էրդողանի հետ կհանդիպի Ստամբուլում 15:49 Նենսի Փելոսին քննադատել է Facebook-ը 15:40 Հայաստանի ազգային ֆիլհարմոնիկը վերադարձել է Չինաստանի մեծ շրջագայությունից 15:36 Եղանակը Հայաստանում հանգստյան օրերին. գիշերային սառնամանիքների սաստկացում 15:32 Երեւան-Իջեւան ճանապարհին «Toyota Ipsum»-ը դուրս է եկել ճանապարհից, բախվել ճամփեզրի արգելապատնեշին եւ շրջվել 15:23 Բացահայտվել են թմրամիջոց ապօրինի ձեռք բերելու եւ իրացնելու 2 դեպք, պարզվել են հանգամանքներն ու մեխանիզմը 15:21 Ամերիկացի ծաղրածուները պնդում են, թե աջակցում են իրանցիներին, սակայն նրանք ստում են. Խամենեի 15:18 Վիվա-ՄՏՍ-ը նորացնում է իր կորպորատիվ տարբերանշանը 15:14 17-ամյա պատանուն դանակահարել էր 16-ամյա համագյուղացին 15:11 Դատախազությունը ստացել է Անահիտ Բախշյանի՝ «Հոկտեմբերի 27-ի» անջատված գործը ՀՔԾ-ին փոխանցելու միջնորդությունը 15:08 Բնակարանում հայտնաբերվել է ԱԱԾ նախկին պետ Գեորգի Կուտոյանի դին՝ հրազենային վնասվածքով (ֆոտո) 15:07 Մեկ օրում բացահայտվել է 68 հանցագործություն. Թրաֆիքինգ, բնակարանային գողություն, փորձագետի կեղծ եզրակացություն 15:06 Իրանում ուկրաինական ինքնաթիռի կործանման պատճառը մարդկային սխալն էր. Լավրով 14:59 Քայլեր են արվում Երեւան-Սեւան մայրուղում «Արձագանք» եւ «Անվերջության ժապավեն» քանդակների վերականգնման ուղղությամբ 14:56 Իրանը կոչ է անում քաղաքական շահարկումներ չանել ուկրաինական ինքնաթիռի ողբերգությունից 14:56 ԱԱԾ-ն շորթմամբ խոշոր չափերով կաշառք ստանալու դեպք է բացահայտել. Թիրախում Արաբկիրի նախկին փոխթաղապետն է 14:54 Գագիկ Խաչատրյանի փաստաբանական խումբը հայտարարություն է տարածել 14:50 «Հանձնարարականի հարց չի, թիմային աշխատանքի կոռեկցիաներ եղան». ԱԺ փոխնախագահը՝ Փաշինյանի հետ հանդիպման մասին 14:50 Ի՞նչ ժամկետներում կարող է վերանայվել բնական գազի սակագինը. Սուրեն Պարսյան 14:46 «Եթե ինչ-որ փուլում լինի, դրա մասին հասարակությունը կիմանա». Մակունցը՝ գազի սակագնի բարձրացման մասին 14:45 Բաքվում հայերի ջարդի կազմակերպման գործում մեծ է Հեյդար Ալիեւի դերը. փորձագետ 14:44 Կառավարության դեգերումը, անցնող ժամանակը եւ պահպանվող աղքատությունը. ՀՅԴ-ական տնտեսագետ 14:40 Հայաստանի Ճարտարապետների պալատը քննադատել է Քաղաքաշինության կոմիտեին 14:38 Մյասնիկյան պողոտայում տուն է այրվում 14:37 Ինձ համար էլ ավելի թանկ է վարչապետի դստեր կողմից մտքի ազատ ինքնարտահայտումը. Լենա Նազարյան 14:37 Մեզ գոհացրել է Արսեն Թորոսյանի պատասխանը. Մակունցը՝ ծննդատների փակման որոշմանը 14:34 Անասնապահներն ավարտեցին բողոքի ակցիան, կշարունակեն երկուշաբթի 14:33 Փաշինյանը ժամանեց ՔՊ գրասենյակ. Նա ձնագնդիկով խփեց լրագրողներին 12:03 Ուկրաինայի վարչապետ Ալեքսեյ Գոնչարուկը հրաժարականի դիմում է գրել 12:00 Հաղթանակ թաղամասի շենքերից մեկից ծուխ է բարձրացել. «1-Բիս» կանչով դեպքի վայր է մեկնել 4 մարտական հաշվարկ 11:57 Ազատազրկման վայրերում մահվան դեպքերը պատշաճ վերլուծության չեն ենթարկվում. ՄԻՊ 11:50 Երթեւեկության փոփոխություն՝ Երեւանի Արցախ-Այվազովսկու եւ Արցախ-Արին-Բերդի փողոցների խաչմերուկներում 11:44 Անվերջ ձգձգվող դատավարությունների շրջան. Էլինար Վարդանյան 11:44 ԱՄՆ-ը Telegram-ի հնարավոր խախտումների նոր ապացույցներ է ներկայացրել 11:42 Որքա՞ն թեյավճար է հավաքել Տաթեւիկ Ռեւազյանը Ինձ ապշահար արեց այդ լուրը. Ալեն Սիմոնյանը՝ Գեորգի Կուտոյանի մահվան մասին


ArmDaily.am | Ինչու փողոցային պայքար չի սկսվում. ղազախական դեպքերը եւ Պուտինի հայտարարությունը՝ սառը ցնցուղ Ինչու փողոցային պայքար չի սկսվում. ղազախական դեպքերը եւ Պուտինի հայտարարությունը՝ սառը ցնցուղ Խմբագրական\t 18 Հունվար, 2022 14:00 Մինչ Ամանորը եւ հատկապես Ամանորից հետո քաղաքական-հասարակական շրջանակներում սպասումներ եւ ականկալիքներ էին ձեւավորվել կտրուկ քայլերի, փողոցային պայքարի, իշխանությանը հեռացնելու գործուն մեթոդներ կիրառելու մասով։ Միանշանակ է, որ այսօրվա իշխանությունը կորցրել է իր լեգիտիմությունը եւ չի վայելում հասարակության մեծամասնության վստահությունը, այլ հարց է, թե ինչու այդ իրավիճակը չի ստիպում մեզ բոլորիս ակտիվ, գործուն քայլերի դիմել։ Խորհրդարանական ընտրություններից հետո քաղաքական դաշտում խորը ապատիկ իրավիճակ է, ընդդիմությանը ոչ միայն չի հաջողվում բեկում մտցնել, մաշեցնել իշխանության «քոքը», այլեւ իրենց հեղհեղուկ, դանդաղ քայլերով կորցնում են ունեցած ռեսուրսը եւ վստահությունը։ Ասել է թե՝ այն, որ իշխանությունը վատն է՝ չի քննարկվում, այն, որ հասարակությունը դժգոհ է այս իշխանությունից՝ եւս հստակ է, սակայն ամբողջ խնդիրն այն է, որ հասարակությունը այլընտրանք չի տեսնում այս իշխանությանը, չի տեսնում այլ ուժեր, թեկնածուներ, որը կմոբիլիզացնի եւ կստիպի մեզ դուրս գալ փողոցային պայքարի։ Հիմա փողոցային պայքարի մասին։ Թե ինչպես պետք է խորհրդարանում իրար ծեծելով, վիճաբանելով ընդդիմությունը հասնի իշխանափոխության՝ հայտնի չէ։ Խիստ անորոշ է նաեւ հարցը, թե արդյոք այս գործելաոճը հիմք կհանդիսանա համազգային վստահության աճի եւ կստիպի մարդկանց իքս պահին դուրս գալ փողով։ Համենայն դեպս, պետք է արձանագրել, որ եթե անգամ Փաշինյանի հրաժարականը եւ իշխանության հեռացումը ընդդիմության օրակարգում է, ապա այդ նպատակին հասնելու համար որեւէ տեսանելի քայլեր հասարակությունը չի տեսնում։ Տեսանելի քայլը հանրահավաք հրավիրելը չէ, տեսանելի քայլը մարդկանց հետ աշխատանքն է, համախոհներ, համակիրներ գտնել, վստահությունը բարձրացնել եւ մոբիլիզացիա ապահովել։ Դեռեւս նախորդ տարի նոյեմբերին խորհրդարանական ընդդիմությունը հայտարարել էր դիմադրության շարժման մասին, այլ հարց է, թե ինչու շարժումը ավարտվեց դեռ չսկսած կամ այդպես էլ չսկսեց։ Իրականում, մեր տեղեկություններով, ընդդիմադիր ճակատում որոշել էին գարնանը ակտիվանալ, մարտավարություն էին անգամ մշակել գործողությունների պլանի, թե ինչ պայքար պետք է տանեն, ինչ թեզերով, ինչպես...։ Այլ հարց է՝ կհաջողե՞ր այս շարժումը, թե՞ ոչ եւ նախքան բուն փողոցային պայքարի փուլը մտնելը՝ արդյոք նախապատրաստական աշխատանքներ իրականացրե՞լ են, թե՞ ոչ։ Սակայն ընդդիմության գործողությունները «փոզմիշ» արեցին ղազախական դեպքերը, մասնավորապես՝ ՌԴ նախագահ Վլադիմիր Պուտինի հայտարարությունը «սառը ցնցուղ» էր հայաստանյան ընդդիմադիր ուժերի համար։ Պուտինը հայտարարել էր, որ ՀԱՊԿ երկրներում թույլ չեն տա գունավոր հեղափոխություններ՝ դեմ արտահայտվելով ներքին խժդժություններով եւ փողոցային պայքարով իշխանության գալուն։ Այս հայտարարությունից, ինչպես նաեւ ղազախստանի դեպքերին ՀԱՊԿ-ի ցուցաբերած օգնությունից ընդդիմության համար պարզ դարձավ, որ եթե որեւէ պայքար սկսեն փողոցում, Նիկոլ Փաշինյանը իսկույն եւեթ դիմելու է ՀԱՊԿ-ի օգնությանը՝ հատկապես, որ այժմ «մեխանիզմները սկսել է աշխատեցնել իր ձեռքով»։ Իհարկե, կարելի էր ամեն ինչ անել ավելի վաղ, կարելի էր հասարակության այնպիսի մոբիլիզացիա ապահովել, որ որեւէ կազմակերպություն՝ ՀԱՊԿ լինի, թե ՆԱՏՕ, չհամարձակվի միջամտել մեր ներքին պայքարին։ Բայց խնդիրն այն է, որ Ռուսաստանի համար Փաշինյանը դեռ ձեռնտու ղեկավար է, նրանք այստեղ չունեն այլընտրանքային թեկնածու։ Ու բոլոր սպասումները, թե Փաշինյանը գարնանը կհեռանա, սեպտեմբերին կհեռանա, միֆ են, Փաշինյանը կմնա այնքան, ինչքան ռազմավարական գործընկերոջը ձեռնտու կլինի եւ ինչքան մեր հասարակությունը կհանդուրժի նրան։ Այլ հարց է, թե ինչու Ռուսաստանը չի տեսնում Փաշինյանին այլընտրանք Հայաստանում, խայտաբղետ ընդդիմադիր դաշտում միթե չկա հարմար թեկնածու։ Այստեղ, իհարկե, բոլորի մտքին առաջինը երկրորդ նախագահը Ռոբերտ Քոչարյանն է գալիս, սակայն փաստացի նրա թեկնածությունը եւս ամբողջովին ընդունելի չէ։ Թե ինչու Պուտինի վաղեմի ընկերը կորցրեց իր դիրքերը ռուսական բարձրաստիճան շրջանակներում՝ կարելի է միայն ենթադրել շրջանառվող վարկածներից։ Իսկ այդ վարկածներից ամենահիմնավորն այն է, որ պատճառը խորհրդարանական ընտրություններին էին, որին մասնակցելու համար ռուսական կողմը ճիշտ էր համարում Քոչարյանի կողմից սեփական թիմի, ուժի ձեւավորում, Ռուսաստանի համար անհասկանալի եւ անընդունելի էին Քոչարյանի ստեղծած դաշինքի ուժերը՝ հակառուսական ՀՅԴ-ն եւ նորաստեղծ, անհայտ, բիզնեսից քաղաքականություն եկած «Վերածնվող Հայաստանը»։ Ինչեւէ, սա ընդամենը վարկած է, բայց փաստ է այն, որ Ռուսաստանին ձեռնտու է Փաշինյանի իշխանությունը, նրան այլընտրանք չի տեսնում։ Փաստ է նաեւ այն, որ փողոցային պայքարը ընդդիմությունը ձախողել է դեռեւս նախորդ տարի՝ պատերազմից անմիջապես հետո ու դեռ հայտնի էլ չէ՝ երբեւէ կհաջողի, թե ոչ։ Սա իրականություն է, որի հետ պետք է հաշվի նստել եւ դասեր քաղել...։


Փաստաթղթեր ՀՀ նախագահի հրամանագրերը 25.05.2017 Ս. ԿԱՐԱՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏՆՏԵՍԱԿԱՆ ԶԱՐԳԱՑՄԱՆ ԵՎ ՆԵՐԴՐՈՒՄՆԵՐԻ ՆԱԽԱՐԱՐ ՆՇԱՆԱԿԵԼՈՒ ՄԱՍԻՆ 25.05.2017 Վ. ԳԱԲՐԻԵԼՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄԻՋԱԶԳԱՅԻՆ ՏՆՏԵՍԱԿԱՆ ԻՆՏԵԳՐՄԱՆ ԵՎ ԲԱՐԵՓՈԽՈՒՄՆԵՐԻ ՆԱԽԱՐԱՐ ՆՇԱՆԱԿԵԼՈՒ ՄԱՍԻՆ 25.05.2017 Վ. Հ. ՊՈՂՈՍՅԱՆԻՆ «ՀԱՅՐԵՆԻՔԻՆ ՄԱՏՈՒՑԱԾ ԾԱՌԱՅՈՒԹՅՈՒՆՆԵՐԻ ՀԱՄԱՐ» 1-ԻՆ ԱՍՏԻՃԱՆԻ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ 24.05.2017 Ա. Է. ԷԼԲԱԿՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԺՈՂՈՎՐԴԱԿԱՆ ԱՐՏԻՍՏԻ ՊԱՏՎԱՎՈՐ ԿՈՉՈՒՄ ՇՆՈՐՀԵԼՈՒ ՄԱՍԻՆ 24.05.2017 Ֆ. Մ. ՍՈՂՈՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԺՈՂՈՎՐԴԱԿԱՆ ՆԿԱՐՉԻ ՊԱՏՎԱՎՈՐ ԿՈՉՈՒՄ ՇՆՈՐՀԵԼՈՒ ՄԱՍԻՆ 24.05.2017 Է. Ա. ՊԵՏՐՈՍՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՍՏԱԿԱՎՈՐ ԱՐՏԻՍՏԻ ՊԱՏՎԱՎՈՐ ԿՈՉՈՒՄ ՇՆՈՐՀԵԼՈՒ ՄԱՍԻՆ 24.05.2017 Ռ. Գ. ԱՄՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՍՏԱԿԱՎՈՐ ԱՐՏԻՍՏԻ ՊԱՏՎԱՎՈՐ ԿՈՉՈՒՄ ՇՆՈՐՀԵԼՈՒ ՄԱՍԻՆ 2005 24.05.2017 Ս. Ս. ՓԻՐՈՒՄՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՍՏԱԿԱՎՈՐ ԱՐՏԻՍՏԻ ՊԱՏՎԱՎՈՐ ԿՈՉՈՒՄ ՇՆՈՐՀԵԼՈՒ ՄԱՍԻՆ


text: Միջին հեռավորությունըԱրեգակից կազմում է 2,934219 ա. մ., առավելագույնը մոտենում է 2,733 ա. մ. հեռավորության վրա եւ հեռանում 3,1355 ա. մ.[1]։ Արեգակի շուրջ մեկ ամբողջական պտույտ է կատարում 1835,85 երկրային օրվա ընթացքում, իր ուղեծրով շարժվելով միջինում 0,196094 աստիճան/օր արագությամբ։ Աստերոիդի ուղեծրի հարթությունը եւ խավարածրի հարթությունը իրար հետ կազմում են 2,75° անկյուն։


text: ՌԴ ԱԻՆ աշխատակիցները փրկել են ջերմանավից Մոսկվա գետը նետված հարբած կնոջը 13:17 04 Օգոստոսի 2010 ՌԴ ԱԻՆ աշխատակիցները փրկել են հարբած կնոջը, ով երեքշաբթի «Մոսկվա» ջերմանավից նետվել է մայրաքաղաքի կենտրոնական գետը, չորեքշաբթի «ՌԻԱ Նովոստիին» հաղորդեց մայրաքաղաքային ԱԻՆ մամուլի ծառայության ներկայացուցիչը։ Ըստ նրա՝ միջադեպը տեղի է ունեցել Պուշկինյան գետափին՝ Կրիմսկի կամուրջից ոչ հեռու, ժամը մոտավորապես 12.00-ին։ «Որոնողափրկարարական կայանի փրկարարները ափից 30 մետրից ջրից դուրս են բրել 36-ամյա մի կնոջ, ում առաջին բուժօգնություն ցուցաբերելուց հետո հանձնել են շտապ օգնության բրիգադին։ Պատահարի պատճառն է ՝ «Մոսկվա» ջերմանավի նավեզրից գետ է նետվել ալկոհոլով հարբած վիճակում»,- ասաց գործակալության զրուցակիցը։ -0-


Կանանց 2015-01-22 01:20:40 15870 Դեղին մարմինն իր անվանումն ստացել է բնորոշ գույնից, որ ապահովում է ճարպալույծ գունանյութը: Դեղին մարմինը հայտնվում է դաշտանի երկրորդ փուլում, որը կոչվում է լյուտեինային փուլ: Նորմայում այս մարմնի առավելագույն չափը 2-2,5 սմ է: Եթե հղիություն չի գրանցվում դաշտանային ցիկլի շրջանում, ապա մարմինը հետզհետե փոքրանում է չափերով եւ դադարեցնում է պրոգեստերոնի արտադրությունը: Բեղմնավորման դեպքում դեղին մարմինը շարունակում է մեծանալ, արտադրում է պրոգեստերոն հորմոն եւ գործում է մինչեւ հղիության 16-րդ շաբաթը: Ի՞նչ է դեղին մարմնի կիստան: Այն պահին, երբ ելունը չի ներծծվում լյուտեինային փուլում եւ արյան շրջանառության խանգարման պատճառով կուտակում է իր մեջ շիճուկային կամ հեմոռագիկ ծագման հեղուկ, վերածվում է կիստայի: Դրա առավելագույն չափը կարող է կազմել 8սմ եւ, ընդհանուր առմամբ, այդպիսի կիստան առաջանում է հաստատուն երկփուլային դաշտանային ցիկլ ունեցող կանանց օրգանիզմում: Տարբերում են նախքան հղիությունը եւ հղիության ընթացքում առաջացած նորագոյացություններ: Դեղին մարմնի կիստան ընդունում է խոռոչի տեսք, որը ներսից պատվում է լյուտեինային բջիջներով: Լյուտեինային նորագոյացությունն ինքնուրույն ներծծվում է 2-3 դաշտանից հետո կամ հղիության 2-րդ եռամսյակում: Ո՞րն է առաջացման պատճառը: Այս տիպի կիստայի առաջացման հիմքում ընկած է բնական հորմոնային հավասարակշռության փոփոխությունը: Դեղին մարմնի կիստան առաջանում է հետեւյալ պատճառներով՝ ձվարանների երկարատեւ բորբոքում, ոչ ռացիոնալ սննդակարգ՝ սննդակարգում մեկ տեսակի սննդի գերակշռությամբ, հուզական եւ ֆիզիկական ծանրաբեռնվածություն, կենսագործունեության վնասակար պայմաններ եւ այլն: Վաղ շրջանում ախտանշանները չեն արտահայտվում: Դրանք կարող են ի հայտ գալ ավելի ուշ՝ նորագոյացության զարգացումից հետո մի քանի ամիսների ընթացքում եւ հետո անհետանալ: Ավելի տարածված նշաններն են՝ դաշտանի ժամանակ պարբերական ցավերը, ծանրության զգացողությունը, կարող է ավելանալ դաշտանային ցիկլի օրերի թիվը: Վիրահատական միջամտություն կարող է պահանջվել այն դեպքում, երբ տեղի է ունեցել կիստայի ոտիկի շրջում, եթե հայտնաբերվել է դեղին մարմնի կիստայի պատռվածք կամ ձվարանի պատռվածք՝ ներորովայնային արյունահոսություն, եւ այլն: Ուժեղ ցավերի, ինքնաթունավորման նշանների եւ փսխելու դեպքում անհրաժեշտ է հնարավորինս արագ դիմել հիվանդանոց օգնության համար: Նախնական ախտորոշումը տրվում է բնորոշ ախտանշանների, հիվանդի գանգատների, ՈՒՁՀ տվյալների, լապարասկոպիայի հիման վրա: Նորագոյացությունը հնարավոր է հայտնաբերել հեշտոցային զննման արդյունքում եւս: Այն իրենից ներկայացնելու է առաձգական գոյացություն, շոշափելիս հնարավոր է ցավել: ՈՒՁ հետազոտության ժամանակ կարելի է տեսնել նորագոյացությունը՝ բնորոշ էխոգեն ակտիվությամբ, մինչեւ 8սմ հասնող տրամագծով: Նորագոյացության ներսում կարող է դիտվել սուսպենզիա: Գոյացության ուրվագիծը հարթ է: Ճշգրտորեն ախտորոշելու նպատակով դաշտանային ցիկլի ֆոլիկուլյար փուլում անցկացնում են ՈՒՁՀ, որպեսզի որոշվի զարգացման արագությունը: Գունային դոպլեր հետազոտությունը թույլ է տալիս տարբերել իրական կիստան ուռուցքից եւ տեսնել, թե արդյո՞ք այն ունի իրեն սնուցող անոթների սեփական ցանց: Բոլոր նորագոյացությունների եւ ուռուցքների հայտնաբերման դեպքում ստանդարտ կերպով անհրաժեշտ է անցկացնել СА-125 թեստ, լրացուցիչ նշանակվում է արյան մեջ խորիոնային գոնադոտրոպինի խտության որոշման քննություն եւ հղիության թեստ: Լապարասկոպիկ հետազոտություն նշանակվում է այն դեպքում, երբ հնարավոր չէ տարբերել կիստան այլ գոյացություններից եւ արտարգանդային հղիությունից: Դեղին մարմնի կիստան ունի բուժման մի քանի մեթոդ՝ գինեկոլոգի մշտական հսկողությամբ, ՈՒՁՀ ախտորոշմամբ եւ գունային դոպլեր հետազոտությամբ: Այդ միջոցառումներն անցկացվում են մի քանի ցիկլի ընթացքում: Սովորաբար այդ ժամանակահատվածը բավարար է կիստայի հետաճի համար, այսինքն՝ այն կարող է անհետանալ: Ինչպե՞ս բուժել դեղին մարմնի կիստան, եթե այն ինքն իրեն չի ներծծվում: Հաճախ հանդիպող, վառ արտահայտված ախտանշաններով կիստաներն արդյունավետ ենթարկվում են պահպանողական թերապիայի՝ հակաբորբոքային միջոցներով, հորմոնային հակաբեղմնավորիչներով, բուժիչ վաննաներով, մագնիսական եւ լազերային թերապիայով: Հիմնական խորհուրդներ: Ֆիզիկական ծանրաբեռնվածության սահմանափակում, սեռական հանգիստ՝ շրջվելու հավանականությունը հաշվի առնելով, որը կարող է կիստայի պատռվածք առաջացնել: Եթե 1-3 ամիս անց լյուտեինային կիստայի թերապիան արդյունավետ չի լինում, որոշվում է կիստան վիրահատական ճանապարհով հեռացնելու հարցը: Վիրահատությունը ենթադրում է լապարասկոպիկ մեթոդով ձվարանի խոռոչի մաքրում, որի արդյունքում հեռացվում է նորագոյացությունը, իսկ առողջ հյուսվածքը չի տուժում: Եթե կիստան մեծ է, ապա իրականացվում է ձվարանի ռեզեկցիա: Եթե հանկարծ բարդություն է առաջանում, օրինակ արյունահոսություն է սկսվում, որոշվում է ձվարանի շտապ հեռացման հարցը: Այդ դեպքում դեղին մարմնի կիստայի բուժումը համարվում է անարդյունավետ: Կանխարգելման հիմնական միջոցները Վերարտադրողական համակարգի բորբոքային հիվանդությունների վաղ հայտնաբերումն ու թերապիան, կնոջ հորմոնային համակարգի խանգարումների վերացումը թույլ են տալիս խուսափել նորագոյացությունների առաջացումից: Վաղ ախտորոշումը եւ գինեկոլոգի հսկողությունը, ուլտրաձայնային վերահսկումը կկանխեն բարդությունների առաջացումը: Կիստայի առկայությունը չի ազդում կնոջ հղիության ընթացքի եւ ելքի վրա: Դեղին մարմնի կիստան, որի հետեւանքները կարող են վտանգավոր լինել, պահանջում է բժշկի մշտական հսկողություն: 2014-06-28 09:08:00


Մարդը այլ կյանքներ է փնտրում Տիեզերքում, մինչդեռ ինքն արդեն հայտնաբերվել է այլերի կողմից... – Իսկ արդյո՞ք մարդն այսօր ունի Տիեզերքում տեսնելու կամ լսելու կարողություններ... (Արմեն Ավետիսյան, Հայ Արիական Միաբանության առաջնորդ) | Հայ Արիական Միաբանության Մարդը այլ կյանքներ է փնտրում Տիեզերքում, մինչդեռ ինքն արդեն հայտնաբերվել է այլերի կողմից... – Իսկ արդյո՞ք մարդն այսօր ունի Տիեզերքում տեսնելու կամ լսելու կարողություններ... (Արմեն Ավետիսյան, Հայ Արիական Միաբանության առաջնորդ) * Նախաբանի փոխարեն Երբ ուսումնասիրում ես օվկիանոսների ու ծովերի խորքերը, լճերի ու գետերի մեջ ես խորասուզվում, հասկանում ես, որ կյանքը եռում է իր բազմազանության մեջ... Սակայն, երբ մեկ բաժակ ջրի մեջ ես նայում, առաջին հայացքից պարզ է լինում, որ այն ջուրը, որը պիտի խմես հիմա, անկյանք է (իհարկե ջուրը հենց կյանքի աղբյուր է, սակայն սա այլ թեմա է)... Բայց ամենեւին այդպես չէ, որ ջրի մեջ կյանք չկա, պարտադիր չէ, որ այդ բաժակի ջրի մեջ դու տեսնես շնաձկներ ու դելֆիններ, կոկորդիլոսներ ու գետաձիեր կամ կրիաներ ու այլ ջրային կենդանիներ, նաեւ բուսական աշխարհի տարրեր... Այդ ամենը չկա մեկ բաժակ ջրի մեջ, բայց այդ ջուրը հաստատ անկյանք չէ եւ մեր աչքերի համար անտեսանելի կենդանական աշխահ կա, որ իր կյանքը շարունակում է նաեւ այն դեպքում, երբ դու խմում ես այդ ջուրը... պարզապես այլ միջավայր է տեղափոխվում: * Խոկում՝ այլ հարթության մեջ անտեսանելին եւս տեսանելի դարձնելու համար Այսպես է նաեւ Տիեզերքում: Մարդիկ վաղուց են փնտրում կյանքի հետքեր այլ մոլորակներում, բայց... ցայսօր չեն հայտնաբերել որեւէ բան: Փնտրեցին Երկրի արբանյակի՝ Լուսնի վրա, ապա Մարսում, Վեներայում եւ այսպես շարունակ... ապարդյուն: Բայց ո՞վ է ասել, որ Լուսնի, Մարսի կամ Յուպիտերի վրա չկա կյանք... Գուցե այն մեկ բաժակ ջրի պատմությու՞նն է կրկնվում, մեր աչքերի համար, այլ հարթության մեջ անտեսանելի՞ են այդ արարածները, էակները ... գուցեեւ մարդիկ ... այլմոլորակայինները: Ի դեպ այլմոլորակայինների պատմությունների իրականության մասին խոսելն այլեւս զարմանալի չէ, ինքս էլ մի քանի անգամ ականատես եմ եղել նրանց գործած «հրաշքներին»... Վաղուց է հանվել «խիստ գաղտնի» հրահանգը այս առումով: Չնայած դեռ շատ քիչ բան է հայտնի նրանց մասին... Իսկ ո՞վ ասեց, որ նրանք միջնորդ տիեզերական էակներ չեն Աստվածների եւ մարդկանց միջեւ, Տիեզերքի Արարչի եւ տիեզերական տարբեր արարածների միջեւ ... Ինչու՞ է նրանց տրված այդքան արագ տեղաշարժվելու հնարավորություն, ինչու՞ նրանք չեն վնասում Երկիրն ու երկրացիներին, ընդհակառակը, հաճախ են հրապարակվում նյութեր, որ այլմլորակայինները հայտնվում են այտեղ, որտեղ պատերազմներ են ընթանում, վտանգավոր զանգվածային ոչնչացման ռազմական զինատեսակներ կան տեղադրված, բնական աղետներ են տեղի ունենում, մարդկային մեծածավալ ընդվզումներ են լինում եւ այլն... Գուցե նրանց տրված է Երկրի, Արեգակնային համակարգի ... անվտանգությունը վերահսկելու առաքելություն, գուցե մեկ այլ բան: Ի վերջո, Երկիր մոլորակը մի տիեզերական մարմին է, որի կործանումը կխաթարի Արեգակնային համակարգի ընթացքը, ինչն էլ հաջորդաբար իր ազդեցությունը կունենա Տիեզերքում... Մի կարեւոր բան եւս կա, Մարդը որպես տիեզերահաս արարած, իր առաքելությունն ունի Արարիչ-Աստվածներ-Ազգ/երՄարդիկ Արարչական Առանցքի հիմքում... Եվ սա չի կարող չանհանգստացնել այլմոլորակայիններին կամ որեւէ այլ ձեւակերպմամբ այդ տիեզերական էակներին եւ ոչ միայն նրանց... Գուցե մեզ այցելում են այլ արարածներ եւս, հենց այն Մարսից, որտեղ մինչ այժմ մենք կյանքի հետքեր ենք փնտրում, գուցե Սատուռնից կամ ... Գուցե մեզ արդեն հայտնաբերել են՝ մինչ մենք դեռ փորձում ենք կյանքեր հայտնաբերել... Բայց միայն իր նախնական կարողություններով Եռահամակարգ Մարդը կարող է հայտնաբերել այլ կյանքեր, եթե վերականգնի իր Մարմին-Միտք-Հոգի համադրությամբ գործելու Արարչատուր Շնորհը... Տիեզերանավով հեռու չես գնա, անգամ լույսի արագությունն օգտագործելով Տիեզերքում մեծ խնդիներ չի լուծվելու... Միայն Միտքը իր արագությամբ, որ ամենաարագն է շարժվում Տիեզերքում, Մարդու Հոգին կարող է տեղափոխել Տիեզերական Անհունություններ՝ չվնասելով Եռահամակարգ Մարդու Մարմինը Երկրում... Նաեւ թույլ կտա իր զգայարաններն օգտագործելով տեսնել այն ամենը, ինչն այսօր անտեսանելի է առաքելությունից շեղված Մարդ Արարածի համար... Առայժմ այսքանը... – www.hayary.org – ...Ես էլ չեմ բացառում, որ կարող են լինել մարդ-արարածներով բնակեցված այլ մոլորակներ, սակայն կարծում եմ ինչ-որ տարբերություններ կլինեն, գուցե ընդհանուր տեսքի կամ մարմնի որոշակի հատվածների միջեւ, գուցե նման լինեն մեզ, բայց ներքին այլ կառուցվածք ունենան... կամ էլ... Ամեն դեպքում համոզմունք ունեմ, որ Արարիչ-Աստվածներ-Ազգեր/Մարդիկ Արարչական/Տիեզերական Առանցքը եզակի է եւ այդ առումով էլ կարեւոր նշանակություն ունի Տիեզերքի գոյատեւման հիմքում.. https://www.facebook.com/permalink.php?story_fbid=207429183572740&id=100029169784366 – Մարդը այլ կյանքներ է փնտրում Տիեզերքում, մինչդեռ ինքն արդեն հայտնաբերվել է այլերի կողմից...- Իսկ արդյո՞ք մարդն այսօր ունի Տիեզերքում տեսնելու կամ լսելու կարողություններ... ← Ընտրությունը քոնն է.- հասարակ-ության եւ հատուկ-ության եզրագծերի մոտ... – Օտարաստեղծ հասարակ-ություն կոչվածին պարտադրենք մեր հատուկ-ություն հատուկ նշանակության հավաքականությունը... (Արմեն Ավետիսյան, Հայ Արիական Միաբանության առաջնորդ) Հեղափոխականները մտնում են դպրոց. հանրակրթությունը բարեփոխման ճանապարհին (տեսանյութ)


text: Հրաբխային ապար |Ուշադրություն, այս հոդվածն աղբյուրների կարիք ունի։ Դուք կարող եք օգնել նախագծին՝ գտնելով բերված տեղեկությունների հաստատումը վստահելի աղբյուրներում եւ ավելացնելով այդ աղբյուրներին հղումները հոդվածին։ Անհիմն հղումները ենթակա են հեռացման։ ||Այս հոդվածը կարող է վիքիֆիկացման կարիք ունենալ Վիքիպեդիայի որակի չափանիշներին համապատասխանելու համար։ Դուք կարող եք օգնել հոդվածի բարելավմանը՝ ավելացնելով համապատասխան ներքին հղումներ եւ շտկելով բաժինների դասավորությունը, ինչպես նաեւ վիքիչափանիշներին համապատասխան այլ գործողություններ կատարելով։ Հրաբխային ապարներն այն առաջնային, նախասկզբնական նյութն են, որից կազմավորվել է Երկրի մակերեւույթը։ Երկրի վրայի առաջին ապարները հրաբխայիններն են. նրանք ձեւավորվել են, երբ մոլորակը սկսել է սառչել։ Մագման հրահեղուկ նյութ է, որի կարծրացման եւ բյուրեղացման բարդ գործընթացի արդյունքում առաջացել են հրաբխային ապարներում հայտնաբերված բոլոր հանքաքարերը։ Մագման մշտապես առաջանում է Երկրի խորքում։ Նրա առաջացման ընթացքն անհնար է դիտել, ուստի գիտնականները ստիպված են ենթադրություններ անել այդ մասին։ Ֆրանսիացի հանքաբան Դոլոմյոն 18-րդ դարում հնարավորություն ունեցավ դիտել Վեզուվ հրաբխի գործունեությունը, որն այդ ժամանակաշրջանում որոշ չափով ակտիվ էր։ Նա եկավ այն համոզման, որ լավան ծագում է Երկրի խորքերում։ Մագմայի որոշ մասը սառչում եւ պնդանում է Երկրի կեղեւում՝ կազմավորելով մի զանգված, որը կոչվում է հրաբխային ներժայթուկ։ 20-րդ դարի սկզբներին կանադացի ապարագետ Նորման Բոուենը (1887-1956), աշխատելով բնական մագմայի նմանակի՝ հալված սիլիկատների հետ, ուսումնասիրել է սառեցմամբ դրանց բյուրեղացումդ։ Նա հայտնաբերել է, որ մետաղի օքսիդներ պարունակող հանքաքարերն առաջինն են բյուրեղանում, քանի որ ունեն հալման ամենաբարձր կետը։ Ավելի ուշ ձեւավորվող բյուրեղները սկզբում առաջացած բյուրեղների եւ մնացած՝ փոփոխվող բաղադրություն ունեցող հեղուկի փոխազդեցության արգասիք են։ Բովանդակություն Ապարների շրջապտույտը[խմբագրել | խմբագրել կոդը] Ապարների շրջապտույտը շարունակ նորացնում է Երկրի մակերեւույթը։ Շփվելով Երկրի մթնոլորտի հետ՝ հրաբխային ապարները փոխակերպվում են։ Ստեղծվում են նոր հանքաքարեր, եւ բյուրեղի հատիկները, առանձնանալով ու քշվելով քամիներից, առաջացնում են նստվածքներ։ Նրանցից ձեւավորվում են նստվածքային ապարները, որոնք հետո տաքանալով կամ սեղմվելով՝ առաջացնում են փոխակերպված ապարներ եւ նույնիսկ կարող են վերստին հալվել՝ առաջացնելով նոր հրաբխային ապարներ։ Լեռնաշղթաների մաշվելը[խմբագրել | խմբագրել կոդը] Լեռնաշղթաների ձեւավորումը Երկրի խորքային ապարների բարձրացման արդյունք է։ Լեռնաշղթաների առաջացմանը զուգընթաց՝ լեռնագագաթները միլիոնավոր տարիների ընթացքում նաեւ մաշվում են եղանակի ազդեցությամբ։ Անգլիայի Դարթմուրում գտնվող այս գրանիտը բաթոլիթ կոչվող հրաբխային ներժայթուկի մաս է, որը բյուրեղացել է երկրակեղեւի խորքում։ Մի ամբողջ լեռնաշղթա է քայքայվել էրոզիայի պատճառով, որից մնացել է ընդամենը գրանիտե ժայռագագաթը՝ թորը։ Թոր բառն ունի կելտական ծագում։ Խոշոր բյուրեղներ[խմբագրել | խմբագրել կոդը] Երբ հեղուկը դանդաղ է սառչում, առաջանում են խոշոր բյուրեղներ, քանի որ ատոմները հասցնում են բյուրեղներում դասավորվել կարգավորված ձեւով։ Կախված բյուրեղների ձեւավորման ջերմաստիճանից՝, ծծումբ քիմիական տարրն առաջացնում է օրթոռոմբային կամ մոնոկլինային բյուրեղներ։ ՛Ենթադրվում է, որ Հեյթորի գրանիտը սառել է ավելի քան 1 միլիոն տարվա ընթացքում, որի պատճառով բյուրեղների չափը 5 սմ է։ Բյուրեղների տաքացումը[խմբագրել | խմբագրել կոդը] Ծծմբի փոշիացված բյուրեղները տաքացնելիս հալվում են։ Եթե նրանք արագ են սառեցվում, ապա մոտ 90 °C-ում ձեւավորվում են ասեղանման մոնոկլինային բյուրեղներ։ Այդ բյուրեղները բնության մեջ աճում են հրաբխային ֆումարոլի կամ տաք աղբյուրի ջերմության հաշվին։ Բյուրեղները ձեւավորվում են ֆումարոլի ելքի շուրջը, որտեղ տեղի է ունենում սառեցումը։ Սառեցված բյուրեղներ[խմբագրել | խմբագրել կոդը] Արագ սառեցված հեղուկը կարող է ձեռք բերել ապակենման կառուցվածք, որում բացակայում է բյուրեղների ներքին կարգավորվածությունը։ Ապակենման այս կառուցվածքի տեսքը կարող է միանգամայն տարբեր լինել համապատասխան բյուրեղային նյութի տեսքից։ Սառեցված ծծումբը ձգվող է եւ պլաստիկ։ Արագ սառած սիլիկատը կամ մագման դառնում է բնական ապակի, որը միլիոնավոր տարիների ընթացքում կարող է վերածվել բյուրեղների։


Հայաստանը չպետք է լռի, այլ այնպես անի, որ Լուկաշենկոն վազելով գա այստեղ ու հազար անգամ մտածի Ալիեւից շքանշան վերցնելուց Դեկտեմբերի 01 2016 «Առաջին լրատվական»-ի զրուցակիցն է ՌԱՀՀԿ տնօրեն Մանվել Սարգսյանը: –Պարոն Սարգսյան, օրերս Բելառուսը եւ Ադրբեջանը հանդես եկան համատեղ հայտարարությամբ՝ կապված ԼՂ հակամարտության հետ: Եթե հաշվի առնենք, որ Բելառուսը Մինսկի խմբի համանախագահող երկիր չէ, ավելին՝ ԵՏՄ կազմում Հայաստանի գործընկերն է, մենք ի՞նչ հետեւություններ պետք է անենք սրանից, նաեւ անդամ մյուս երկրների մասով: -Ես այստեղ նորություն չեմ տեսնում, Բելառուսը անընդհատ Ադրբեջանին պաշտպանում էր, այստեղ փորձել ինչ-որ նոր բան գտնել հնարավոր չէ: Խնդիրն այն է, թե ընդհանրապես Հայաստանն ի վերջո կորդեգրի՞ ինչ-որ քաղաքականութուն, թե՞ ոչ: Շատերն ասում են՝ Հայաստանի նման երկիր չկա, ինչ ուզում, անում է, բայց իրականությունն այդպիսին չէ: Մենք ունեցել ենք մի դեպք, չգիտեմ պատահական էր, թե ինչպես, ապրիլյան պատերազմից հետո, երբ Սերժ Սարգսյանը մեղադրեց ՀԱՊԿ կազմակերպության անդամ երկրներին, որ նրանք որեւէ ձեւով չեն ցուցաբերում իրենց վերաբերմունքը, չեն դատապարտում Ադրբեջանին՝ լինելով Հայաստանի հետ մի ընդհանուր կառույցում: Խնդիրն այս է՝ ինչպես վերաբերվել այս ամեն ինչին: Իհարկե կարելի է արհամարհել, ասել՝ Բելառուսն է, ասել է, մյուս անգամ Ղազախստանն է... բայց իրականության մեջ Հայաստանը ոչ միայն մեծ կախվածություն ունի այդ կազմակերպություններից՝ թե՛ ԱՊՀ-ից, թե՛ մյուս կազմակերպություններից, որտեղ ներգրավված են այս երկրները, այլ նաեւ ունի խոսքի իրավունք: Եթե Բելառուսը կարեւորագույն հարցում, լինելով ՀԱՊԿ անդամ պետություն, նման հարցերում լրիվ ուրիշ երկրի՝ Հայաստանի հետ կռվի մեջ գտնվող երկրի շահերն է պաշտպանում, ես կարծում եմ, շատ հանգիստ կարելի է Բելառուսի խնդիրը դնել, մանավանդ եթե Հայաստանը նախագահող է այդ տարբեր ատյաններում: Պետք է դնել այն խնդիրը, թե ինչքանով է նպատակահարմար, որ Բելառուսը ԱՊՀ կամ ՀԱՊԿ կամ ԵՏՄ անդամ լինի եւ այնտեղ իր դիրքորոշումը պահի: Նման հարցեր պետք է բարձրացվեն, եւ կարծում եմ՝ բավականին լուրջ վիճակ կստեղծվի: Լուկաշենկոն էլ կմտածի, որ ինքն էլ Ադրբեջանի պատճառով կարող է տուժել: -Պարոն Սարգսյան, իսկ ինչո՞ւ հայկական կողմը, հայկական դիվանագիտությունն այդ հարցերն այդպես կտրուկ չի դնում: Մենք Ղազախստանի օրինակն ունեցանք, երբ Ալիեւի նամակն ընթերցվեց Նազարբաեւի կողմից, հիմա Բելառուսն է, այսպես մենք չգիտենք, թե ինչ շարունակություն կունենա այս ամենը, եւ հնարավոր պատերազմի դեպքում այդ երկրներն ինչ դիրքորոշում կարտահայտեն, ինչ օգնություն կցուցաբերեն Ադրբեջանին: -Հայաստանը երբեք որեւէ քաղաքականություն չի ունեցել, բոլոր այդ կազմակերպություններին անդամակցում է կա՛մ վախից, կա՛մ ընդհանրապես մի գիծ է ցուցաբերել՝ հանկարծակի Ռուսաստանի համար բարդ պրոբլեմներ չստեղծելու: Ընդամենը դա էր. լռել, կանցնի, կամ ռուսների հետ առանձին խոսել, ասել՝ գնացեք այս մեկին այս ասեք, այն ասեք... Դա քաղաքականության բացակայությունն է, դա այն համոզմունքների բացակայությունն է, որ դու, որպես երկիր, նույնպես ունես շատ մեծ դեր եւ մեծ արժեք, եւ պիտի կարողանաս դա քաղաքականություն վերածել: Ինչ է նշանակում Բելառուսը Հայաստանի համար՝ եղած-չեղած մի պետություն, բացարձակ նշանակություն չունի: Նման պետությունների հետ կարելի է բացահայտ կոնֆլիկտի մեջ մտնել, եթե դա քաղաքականություն է դառնում, եթե գիտենք, որ դրանով խնդիր է լուծվում: Այն ժամանակ վազելով կգա այստեղ նույն Լուկաշենկոն եւ կսկսի Հայաստանի հետ խոսել: Կամ Ղազախստանը ի՞նչ նշանակություն ունի Հայաստանի համար, բացահայտ թշնամական պետություն է, ինչո՞ւ պետք է Հայաստանը հարգի Ղազախստանի տարբեր դիրքորոշումները, մոտեցումները: Երբ որ Եվրոպայի խորհրդում է ինչ-որ բաներ լինում, տեսնում ես, որ ինչ-որ ձեւով արտահայտություններ, մեղադրանքներ են հնչում, այդպիսի բան եղել է ապրիլյան պատերազմից հետո. պարզ, հստակ հացը դրվել է երկրների առաջ, թե ինչով են նրանք զբաղված: Եվ բնական է, որ այդ ամեն ինչն ունի իր նշանակությունը, միանգամից նկատվում ենք, որ արդեն իրենք են փորձում ինչ-որ դեմոկրատական ձեւերով տակից դուրս գալ... Կարծում եմ՝ Հայաստանի քաղաքականությունը կգնա այդ ուղղությամբ, որ բոլոր պետությունները պատասխանատվություն զգան Հայաստանի առաջ: Հայաստանը չպետք է լռի, իրենից ինչ-որ բան պետք է ներկայացնի, եւ Բելառուսի նախագահը հազար անգամ կմտածի Ալիեւից շքանշան վերցնի, թե չվերցնի: –Անհրաժե՞շտ է արդյոք կտրուկ մոտեցում ցուցաբերել եւ պե՞տք է, որ Հայաստանը դուրս գա ՀԱՊԿ-ից, ԵՏՄ-ից: -Չպետք է դուրս գա, ինչո՞ւ պետք է դուրս գա, պետք է այդ երկրներին դուրս հանել այնտեղից: http://www.1in.am/2055865.html


text: «Ձեր աչքը ծակող եւ ձեր ոտքի տակն այրող կարմիր գիծը Հայաստանի արյան գույնն ու գինն ունի». «Սասնա ծռեր»-ի կոչն՝ ընդդիմադիրներին Ընդդիմադիր ուժերին ու գործիչներին ուղղված կոչ-հայտարարություն է տարածել «Սասնա ծռեր» խմբավորումը։ Հայտարարությունում ասվում է. «Ապագաղութացումը (Armexit) մեր առաջնային գերնպատակն է. Տարիներ շարունակ ազգովին կանգնած ենք լինել-չլինելու մարտահրավերը ցուցանող կարմիր գծի առաջ։ Սակայն, կարմիր գիծը տեսնելու եւ, ըստ այդմ՝ որոշում կայացնելու ու գործելու փոխարեն՝ իրեն ընդդիմադիր համարող քաղաքական դասի գերակշիռ մեծամասնությունը շարունակում է մնալ մեզ այդ կարմիր գծին հասցրած ռուսական գաղութային համակարգի ներսում։ Նա շարունակում է մասնակցել համակարգի վերարտադրությունն ապահովող «ընտրություններին» ու ընթացիկ գործունեությանը եւ սպասարկել նրա թելադրած օրակարգը, որը հիմնվում է հետեւյալ երեք կեղծիքների վրա։ ա/ Արցախի «անկախության» եւ առանց Արցախի ու Նախիջեւանի Հայաստանի Հանրապետության լինելիության հնարավորություն, ինչն ամրապնդում է ռուս-թուրքական արդեն մեկդարյա պայմանագրերով ձեւավորված ու հայկական ազգային-պետական գործոնի կայացումը բացառող տարածաշրջանային ճարտարապետությունը, որը ռուսական գաղութային համակարգի հենքն է, բ/ Ռուսաստանի հետ «ռազմավարական դաշնակցության» եւ դրա այլընտրանքի բացառում, մինչդեռ այն Ռուսաստանից Հայաստանի կախյալությունն ապահովող լծակն է, գ/ այսպես կոչված Երրորդ Հանրապետությունը ազգային ինքնիշխան պետական համակարգ համարելը, մինչդեռ այն ընդամենը որպես ռուսական գաղութային համակարգի գործիք ծառայող գաղութային վարչակազմ է։ Այդ պատճառով իրենց ընդդիմադիր համարող գործիչները պարտավոր են դուրս գալ գաղութային համակարգից եւ միասնաբար լծվել ազգային օրակարգի առաջանահերթ՝ Ռուսաստանից ապագաղութացման (Armexit) հարցի լուծման գործին։ «Խոհեմ» լինելու, լեզու գտնելու, մանյակի քայլերով առաջ գնալու, ժամանակ շահելու՝ ավելի քան երկու տասնամյակ որդեգրած ռազմավարությունը ռուսական գաղութատիրությանը մինչեւ մեր վերջնական սպառումը սնուցելու ռազմավարություն է՝ ինքնախաբեության եւ ինքնաոչնչացման դավաճանական ռազմավարություն։ Համախմբվել, ժողովրդին ոստքի հանել, ընդվզմամբ հեռացնել գաղութային վարչակազմին, մերժել տարածաշրջանի ռուս-թուրք ճարտարապետությունը եւ կոտրել Ռուսաստանից Հայաստանի կախյալության լծակը։ Սրանք են մեր ապագաղութացման (Armexit) հիմնական քայլերը։ Առանց ապագաղութացման մենք դատապարտված ենք։ Մենք ժամանակ չունենք, ուստի, թեեւ ներկայիս ժամանակի հեռանկարը նպաստավոր է, առանց ապագաղութացման նշված քայլերի այն մեր դեմ է աշխատում։ Քանի որ Հայաստանն արյունաքամ է լինում։ Ընդդիմադիր համարվող գործիչնե՛ր, ձեր աչքը ծակող եւ ձեր ոտքի տակն այրող կարմիր գիծը Հայաստանի արյան գույնն ու գինն ունի»։ 22 նոյեմբեր 2017թ. ՔԿՀ-ներ- Երեւան 2216 | 0


Ծանրաբեռնված էր. ՀՀԿ խոսնակը՝ ԵԽԽՎ–ում ՀՀ պատվիրակությունից Նաղդալյանին հեռացնելու մասին Տիկին Հերմինե Նաղդալյանն է առաջարկել, որ Աժ խորհուրդը նրան ազատի ԵԽԽՎ–ում Հայաստանի պատվիրակության կազմից ։ Այս մասին NEWS.am-ի հետ զրույցում ասել է ԱԺ փոխնախագահ Էդուարդ Շարմազանովը։ Նշենք, որ այսօր Աժ խորհրդի նիստում որոշվել է Հերմինե Նաղդալյանին փոխարինել ՀՀԿ խմբակցության պատգամավոր Կարինե Աճեմյանով։ «Աժ խորհուրդը ընդունել է տիկին Հերմինե Նաղդալյանի առաջարկությունը, որ նա ծանրաբեռնված է, քանի որ ԵԽԽՎ պատվիրակությունից բացի՝ ԵԱՀԿ խորհրդարանական վեհաժողովի հայկական պատվիրակության ղեկավարն է, իրեն ազատի այդ պաշտոնից»,–մեկնաբանել է Շարմազանովը։ Դիտարկմանը՝ ԵԽԽվ–ում Հայաստանի պատվիրակությունից ազատելու հանգամանքին արդյոք չի նպաստել Աժ բյուջեի հաշվին հեռախոսազանգերի միլիոնավոր պարտքը, Շարմազանովը արձագանքել է. «Չեմ կարծում, չէ, տիկին Նաղդալյանը, հեռախոսազրույցի հետ կապված մեկնաբանություն տվել է։ Իսկ իր ունակությունները կօգտագործի ԵԱՀԿ–ի պատվիրակությունում, որտեղ ոչ պակաս անելիք կա, քան այս պատվիրակությունում»։


ՀՀԳՏ 2016.10.03/20(563) Հոդ.262 ՎիճԽրհ,13.02.2015,թիվ 02-Ն ՎիճԽրհ,13.02.2015,թիվ 02-Ն ՎիճԽրհ,24.05.2019,թիվ 26-Ն ՎիճԽրհ,22.09.2016,թիվ 13-Ն ՀՀ ՎԻՃԱԿԱԳՐՈՒԹՅԱՆ ՊԵՏԱԿԱՆ ԽՈՐՀՐԴԻ ՈՐՈՇՈՒՄԸ «ԸՆԴՀԱՆՈՒՐ ՕԳՏԱԳՈՐԾՄԱՆ ՕԴԱՅԻՆ ՏՐԱՆՍՊՈՐՏԻ ԱՇԽԱՏԱՆՔԻ ՄԱՍԻՆ» ՁԵՎ 1-ԱՎԻԱ (ԱՄՍԱԿԱՆ) ՊԵՏԱԿԱՆ ՎԻՃԱԿԱԳՐԱԿԱՆ ԱՄՓՈՓ ՀԱՇՎԵՏՎՈՒԹՅԱՆ ՁԵՎՆ ՈՒ ԼՐԱՑՄԱՆ ՀՐԱՀԱՆԳԸ ՀԱՍՏԱՏԵԼՈՒ ԵՎ ՀՀ ՎԻՃԱԿԱԳՐՈՒԹՅԱՆ ՊԵՏԱԿԱՆ ԽՈՐՀՐԴԻ 2015 ԹՎԱԿԱՆԻ ՓԵՏՐՎԱՐԻ 13-Ի ԹԻՎ 02-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ Պետական գրանցման թիվ 60316321 1. Հաստատել «Ընդհանուր օգտագործման օդային տրանսպորտի աշխատանքի մասին» ձեւ 1-ավիա (ամսական) պետական վիճակագրական ամփոփ հաշվետվության ձեւը` համաձայն հավելված 1-ի: 2. Հաստատել «Ընդհանուր օգտագործման օդային տրանսպորտի աշխատանքի մասին» ձեւ 1-ավիա (ամսական) պետական վիճակագրական ամփոփ հաշվետվության ձեւի լրացման հրահանգը` համաձայն հավելված 2-ի: 3. Ուժը կորցրած ճանաչել Հայաստանի Հանրապետության վիճակագրության պետական խորհրդի 2015 թ. փետրվարի 13-ի ««Ընդհանուր օգտագործման օդային տրանսպորտի աշխատանքի մասին» ձեւ 1-ավիա (ամսական) պետական վիճակագրական ամփոփ հաշվետվության ձեւն ու լրացման հրահանգը հաստատելու եւ Հայաստանի Հանրապետության վիճակագրության պետական խորհրդի 2012 թվականի հուլիսի 9-ի թիվ 17-Ն որոշումն ուժը կորցրած ճանաչելու մասին» թիվ 02-Ն որոշումը: ՁԵՎ 1-ավիա ԸՆԴՀԱՆՈՒՐ ՕԳՏԱԳՈՐԾՄԱՆ ՕԴԱՅԻՆ ՏՐԱՆՍՊՈՐՏԻ ԱՇԽԱՏԱՆՔԻ ՄԱՍԻՆ մինչեւ հաշվետու ժամանակաշրջանին հաջորդող ամսվա10-ը Համայնքը /Վարչական շրջանը ______________________________________________ I___I___I___I Առաքվել են բեռներ եւ փոստ - ընդամենը որից` հայաստանյան շարժակազմով դրանից` Եվրասիական տնտեսական միության երկրներ (այսուհետ ԵԱՏՄ) Ներկրվել են բեռներ եւ փոստ - ընդամենը դրանից` ԵԱՏՄ երկրներից Մեկնել են ուղեւորներ - ընդամենը դրանից` ԵԱՏՄ երկրներ Ժամանել են ուղեւորներ - ընդամենը միլիոն ուղեւոր-կմ որից` ԵԱՏՄ երկրներ Բեռնաշրջանառությունը միլիոն տոննա-կմ Ավիափոխադրումների ընդհանուր ծավալը Բեռնափոխադրումներից ստացված հասույթը (առանց ավելացված արժեքի հարկի) - ընդամենը Ուղեւորափոխադրումներից ստացված հասույթը (առանց ավելացված արժեքի հարկի) - ընդամենը Օժանդակ եւ լրացուցիչ օդային տրանսպորտի գործունեությունից ստացված հասույթը (առանց ավելացված արժեքի հարկի) - ընդամենը Աշխատավարձի հաշվարկման համար կիրառվող աշխատողների միջին ամսական թվաքանակը 110, 120, 130, 140 տողերը լրացվում են բոլոր փոխադրումների համար` ներառյալ այլ երկրների կողմից կատարվող: «ԸՆԴՀԱՆՈՒՐ ՕԳՏԱԳՈՐԾՄԱՆ ՕԴԱՅԻՆ ՏՐԱՆՍՊՈՐՏԻ ԱՇԽԱՏԱՆՔԻ ՄԱՍԻՆ» ՁԵՎ 1-ԱՎԻԱ (ԱՄՍԱԿԱՆ) 1. Սույն հրահանգը սահմանում է «Ընդհանուր օգտագործման օդային տրանսպորտի աշխատանքի մասին» ձեւ 1-ավիա (ամսական) պետական վիճակագրական ամփոփ հաշվետվության (այսուհետ` հաշվետվություն) լրացման կարգը: 2. Հաշվետվությունը ներկայացնում է Հայաստանի Հանրապետության կառավարությանն առընթեր քաղաքացիական ավիացիայի գլխավոր վարչությունը, որն այդ մասին նախապես իրազեկվում է Հայաստանի Հանրապետության վիճակագրության պետական խորհրդի 2016 թվականի հունիսի 20-ի թիվ 05-Ն որոշմամբ հաստատված կարգի դրույթներին համապատասխան: 5. Հաշվետվությունում արտացոլվում են կանոնավոր եւ ոչ կանոնավոր փոխադրումներին վերաբերող ցուցանիշները: 6. Առաքվել են բեռներ եւ փոստ (տող 110), ներկրվել են բեռներ եւ փոստ (տող 120) արտացոլվում են հանրապետությունից առաքված եւ հանրապետություն ներկրված բեռները (ներառյալ այլ պետությունների ինքնաթիռներով փոխադրված բեռների եւ փոստի քանակը), արտահայտված տոննաներով: 7. Հայաստանյան շարժակազմով տողերում (տողեր 111 եւ 121) ներառվում է միայն Հայաստանի Հանրապետության ինքնաթիռներով առաքված եւ ներկրված բեռների եւ փոստի քանակը: 8. Մեկնել են ուղեւորներ (տող 130) ցուցանիշը ներկայացնում է հանրապետությունից մեկնած ուղեւորների թվաքանակը (ներառյալ այլ պետությունների ինքնաթիռներով մեկնած ուղեւորները): 9. Հայաստանյան շարժակազմով տողերում (տողեր 131 եւ 141) ներառվում են միայն Հայաստանի Հանրապետության ինքնաթիռներով մեկնած եւ ժամանած ուղեւորների թվաքանակները: 10. Ժամանել են ուղեւորներ (տող 140) ցուցանիշը ներկայացնում է հանրապետություն ժամանած ուղեւորների թվաքանակը (ներառյալ այլ պետությունների ինքնաթիռներով ժամանած ուղեւորները): 11. Ուղեւորաշրջանառությունը (տող 150) որոշվում է հայաստանյան շարժակազմով յուրաքանչյուր չվերթով փոխադրված ուղեւորների թվաքանակի եւ համապատասխան շահագործական հեռավորության արտադրյալների հանրագումարով: 12. Բեռնաշրջանառությունը (տող 160) որոշվում է հայաստանյան շարժակազմով յուրաքանչյուր չվերթով փոխադրված բեռների քանակի եւ համապատասխան շահագործական հեռավորության արտադրյալների հանրագումարով: 13. Եվրասիական տնտեսական միության երկրներ (այսուհետ` ԵԱՏՄ երկրներ) տողերում (112, 122, 132, 142) ներկայացվում են ԵԱՏՄ երկրներ առաքված ու ներկրված բեռների, փոստի ծավալները, ինչպես նաեւ` մեկնած ու ժամանած ուղեւորների թվաքանակները: 14. Ավիափոխադրումների ընդհանուր ծավալը (տող 170) որոշվում է հայաստանյան շարժակազմով յուրաքանչյուր չվերթով փոխադրված բեռների, ուղեբեռների ծավալի, ուղեւորների թվաքանակի (վերածած կգ-ի` 1 ուղեւորը - 90 կգ) եւ համապատասխան շահագործական հեռավորության արտադրյալների հանրագումարով: 15. Բեռնափոխադրումներից ստացված հասույթը (առանց ավելացված արժեքի հարկի) (տող 180) լրացվում է բեռների փոխադրումից ստացված հասույթը, որը ներկայացնում է բեռնափոխադրումներից գոյացած գումարը` դրամական արտահայտությամբ առանց ավելացված արժեքի հարկի: 16. Ուղեւորափոխադրումներից ստացված հասույթը (առանց ավելացված արժեքի հարկի) (տող 190) լրացվում է ուղեւորների փոխադրումից ստացված հասույթը, որն իրենից ներկայացնում է վաճառված տոմսերից գոյացած գումարը` դրամական արտահայտությամբ առանց ավելացված արժեքի հարկի: 17. Օժանդակ եւ լրացուցիչ օդային տրանսպորտի գործունեությունից ստացված հասույթը (առանց ավելացված արժեքի հարկի) (տող 200) ներառում է` ուղեբեռի գրանցման եւ ընդունման, ուղեւորների օդանավերին (օդանավերից) տեղ հասցնելու, տեղերի ամրագրման, հանձնված տոմսերի ընդունման եւ վճարների վերադարձման, ռադարային կայանների, տեղեկատու բյուրոների, սպասարանների, մոր եւ մանկան սենյակների տրամադրման, բեռների փոխադրմանը վերաբերող տրանսպորտային գործակալների միջնորդական ծառայություններից, ինչպես նաեւ տոմսերի վաճառքի միջնորդավճարների գումարներից եւ այլն: 18. Աշխատավարձի հաշվարկման համար կիրառվող աշխատողների միջին ամսական թվաքանակը հաշվարկվում է հաշվետու ամսվա յուրաքանչյուր օրացուցային օրվա (ամսի 1-ից մինչեւ 30 (31)-ը, փետրվարի համար` 28 (29)-ը աշխատողների թվաքանակի հանրագումարը` ներառյալ ոչ աշխատանքային օրերը, հաշվետու ամսվա օրացուցային օրերի թվին բաժանելով: Աշխատողների թվաքանակը հանգստյան, տոնական կամ հիշատակի (ոչ աշխատանքային) օրերի համար ընդունվում է նախորդ աշխատանքային օրվա թվաքանակին հավասար: Երկու եւ ավելի ոչ աշխատանքային օրերի առկայության դեպքում այդ օրերից յուրաքանչյուրի համար աշխատողների թվաքանակն ընդունվում է դրանց նախորդող աշխատանքային օրվա թվաքանակին հավասար:


Փաստաթղթեր ՀՀ նախագահի հրամանագրերը Ա. Ա. ՀԱՐՈՒԹՅՈՒՆՅԱՆԻՆ ԵՐԱԽՏԱԳԻՏՈՒԹՅԱՆ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. «Հայոց Արծիվներ» հայրենասիրական հասարակական կազմակերպության գործունեության 14-րդ տարեդարձի առթիվ «Հայոց Արծիվներ» հայրենասիրական հասարակական կազմակերպության նախագահի խորհրդական Արտակ Արշակի ՀԱՐՈՒԹՅՈՒՆՅԱՆԻՆ պարգեւատրել Երախտագիտության մեդալով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Մարտի 1 Երեւան ՆՀ-271-Ա


Լրատվություն Մամլո հաղորդագրություններ Նախագահ Սերժ Սարգսյանը այցելել է Արարատի մարզ 28.03.2017 - 3084x2492px - 1 Մբ - 3696x2456px - 5 Մբ - 3696x2456px - 5 Մբ - 3696x2456px - 5 Մբ 2bbb - 3696x2456px - 5 Մբ - 3696x2456px - 5 Մբ - 2456x3696px - 4 Մբ - 3696x2456px - 4 Մբ - 3696x2456px - 4 Մբ - 3696x2456px - 4 Մբ - 3696x2456px - 4 Մբ - 3696x2456px - 5 Մբ - 3696x2456px - 5 Մբ - 3696x2456px - 4 Մբ - 3696x2456px - 3 Մբ - 1628x2456px - 624 Կբ - 3696x2456px - 3 Մբ - 3696x2456px - 4 Մբ - 3696x2456px - 4 Մբ - 3696x2456px - 3 Մբ - 3696x2456px - 3 Մբ - 3696x2456px - 4 Մբ Նախագահ Սերժ Սարգսյանն այսօր աշխատանքային այցով մեկնել է Արարատի մարզ: Հանրապետության Նախագահը այցելել է Մասիս քաղաքի Երիտասարդական կենտրոն: Նախագահը մարզային եւ քաղաքային իշխանությունների ներկայացուցիչների, տեղի պատգամավորների, կենտրոնի կառուցման բարերարի եւ շահառուների հետ շրջայց է կատարել Երիտասարդական կենտրոնում: Սերժ Սարգսյանը ծանոթացել է կենտրոնի առաքելությանն ու գործունեության ուղղություններին, մասիսցի երիտասարդների համար ստեղծված պայմաններին: Պատասխանատուները նշել են, որ կենտրոնի գործունեությունը միտված է իրականացնելու երեխաների բազմակողմանի զարգացմանը, նրանց աշխարհայացքի ընդլայնմանը, տաղանդների բացահայտմանը, քաղաքացիական ակտիվության եւ կամավորության մշակույթի խթանմանն ուղղված ծրագրեր: Այն գործում է երեք հիմնական ուղղություններով՝ կրթական, կամավորական եւ սոցիալական ծրագրերի իրականացման: Նախագահին տեղեկացրել են, որ ներկայումս Երիտասարդական կենտրոն է հաճախում շուրջ 120 մասիսցի պատանի եւ երիտասարդ: Կենտրոնը հիմնվել է «Ադիբեկյան ընտանիք» զարգացման հիմնադրամ» մասնավոր բարեգործական կազմակերպության ստեղծած Մասիսի զարգացման հիմնադրամի կողմից: Հանրապետության Նախագահը Մասիսում ներկա է գտնվել նաեւ քաղաքի ընտանեկան առաջին սպորտային համալիրի հիմնարկեքի արարողությանը: Պատասխանատուների ներկայացմամբ, ծրագրի արժեքը շուրջ 2 մլն ԱՄՆ դոլար է: Սպորտային համալիրի կառուցման ծրագիրը կմեկնարկի 2017 թվականի ապրիլին եւ կավարտվի 2018 թվականի հունիսին: Նախագիծն իրականացվում է «Ադիբեկյան ընտանիք» զարգացման հիմնադրամ» մասնավոր բարեգործական կազմակերպության միջոցների հաշվին: Սպորտային համալիրն ունենալու է մինի ֆուտբոլի եւ բասկետբոլի խաղահրապարակներ, մարզասարքերով բացօթյա տարածք, ինչպես նաեւ երեխաների համար նախատեսված խաղահրապարակ: Համալիրին հարող տարածքում նախատեսվում է հիմնել բնակիչների համար նախատեսված կանաչապատ պուրակ` հարմարավետ նստարաններով: Մարզահամալիրը հագեցած է հաշմանդամների համար անհրաժեշտ բոլոր սարքավորումներով: Սպորտային համալիրը կդառնա առաջին ընտանեկան-հասարակական, սպորտային եւ ժամանցային կենտրոնը Մասիս քաղաքում: Այն նպատակաուղղված է քաղաքի հասարակական, մշակութային եւ տնտեսական կյանքի զարգացման գործին՝ համախմբելով քաղաքի բոլոր սերունդների ներկայացուցիչներին: Սպորտային համալիրի հիմնարկեքի արարողության ժամանակ ընթերցվել է Մասիսի Երիտասարդական կենտրոնի՝ սերունդներին ուղղված ուղերձը, որը դրվել է պարկուճի մեջ: Այն Հայաստանի օլիմպիական հավաքականի անդամ, հունահռոմեական ոճի ըմբիշ, աշխարհի կրկնակի եւ Եվրոպայի եռակի չեմպիոն, օլիմպիական խաղերի բրոնզե մեդալակիր, 2016 թվականի Ամառային օլիմպիական խաղերի ոսկե մեդալակիր Արթուր Ալեքսանյանը եւ 2002 թվականի ազատ ոճի ըմբշամարտի աշխարհի չեմպիոն Արամ Մարգարյանը տեղադրել են կառուցվող համալիրի հիմքում:


Պոլսո հայոց պատրիարքն առաջարկում է, որ Սբ. Սոֆիայում մեկտեղվեն քրիստոնեական եւ իսլամական աղոթքները - MediaLab Newsroom-Laboratory 15.06.2020 | 425 դիտում Պոլսո հայոց պատրիարք Սահակ արքեպիսկոպոս Մաշալյանն անդրադարձել է Թուրքիայի նախագահ Ռեջեփ Թայիփ Էրդողանի՝ Ստամբուլում գտնվող բյուզանդական նշանավոր Սուրբ Սոֆիայի (Այա Սոֆիա) տաճարը մզկիթի վերածելու հրահանգին՝ հանդես գալով հայտարարությամբ։ Հայոց պատրիարքը նշել է, որ 1500 տարի շարունակ իրականացված վերանորոգումները եւ Սուլթան Մեհմեդ 2-րդ Նվաճողի ջանքերը միտված են եղել նրան, որ Այա Սոֆիան պահպանվի որպես կրոնական արարողությունների համար նախատեսված կառույց։ Սահակ Մաշալյանը ավելի նախընտրելի է համարել այն, որ այնտեղ մարդիկ ծնրադրած աղոթեն, քան թե զբոսաշրջիկները լուսանկարչական սարքը ձեռքներին աջ ու ձախ վազեն։ Նա հանդես է եկել նաեւ առաջարկությամբ։ Ըստ Պոլսո հայոց պատրարքի՝ տարածքը շատ մեծ է եւ կարելի է առանձին տեղ հատկացնել նաեւ քրիստոնեական կրոնական արարողություններ իրականացնելու համար։ Այսպիսով պատրիարքը փորձ է անում նաեւ կրոնական համերաշխության պատկեր ստեղծել, քանի որ թե՛ քրիստոնյաները, թե՛ մուսուլմանները, որքան էլ որ տարբեր դավանանքներ ունենան նույն աստծուն են հավատում։ Ըստ նրա՝ 1000 տարի քրիստոնեական եւ 500 տարի էլ իսլամական աղոթքների ձայնը լսած այս տաճարի պատերը հիմա էլ կարող են մեկտեղել քրիստոնեական եւ իսլամական աղոթքներն ու կրոնական արարողությունները։ Հավանաբար հասկանալով, որ իր առաջարկն այնքան էլ իրատեսական չէ՝ պատրիարքն իր հայտարարության մեջ ինքն է հարց տալիս. «Արդյոք շա՞տ ուտոպիական է հնչում այս ամենը»։ Այս մասին գրում է www.ermenihaber.am-ը:


text: Վանեցյան. Պետք են մի քիչ նյարդեր, ժամանակ, կամք, որ հասնենք մեր նպատակին | Newsinfo.am panorama.am06/23/2022, 6:48 Տես նաեւ`Ի՞նչ է հետեւելու Վանեցյանի հրաժարականին «Ես չեմ համարում, որ մենք ձախողել ենք, պետք է գնանք տուն ու որեւէ բան չանենք։ Ես շարունակելու եմ պայքարել հանուն մեր հիմնական նպատակի»,-«Հրապարակ»-ին տված հարցազրույցում ասաց «Պատիվ ունեմ» խմբակցության ղեկավար, «Հայրենիք» կուսակցության նախագահ Արթուր Վանեցյանը, որը օրեր առաջ հայտարարեց պատգամավորական մանդատից հրաժարվելու մասին։ Նա մանրամասնեց, իր նպատակը ոչ թե բացառապես Նիկոլ Փաշինյանի հեռացումն է, այլ ունենալ անվտանգ Հայաստան, անվտանգ Արցախ ու մեծ հայրենիում ապրող արժանապատիվ քաղաքացի։ «Բայց քանի դեռ Նիկոլ Փաշինյանն ու իշխող թիմը կան մեր երկրում, կառավարում են, իշխում են, այդ նպատակին հասնել չենք կարող, դրա համար նախ որպես միջանկյալ միջոց պետք է հասնել նրանց հեռացմանը, ապա՝ հիմնական նպատակին»,-ասաց Վանեցյանը։ Անդրադառնալով խորհրդարան չվերադառնալու իր որոշման պատճառներին, Վանեցյանն ասաց, անելիք չունի այն տեղում, ուր ծափահարում են մի մարդու, որը հայտարարում է՝ պետք է իջեցնել Արցախի կարգավիճակի նշաձողը։ «Ես անելիք չունի մի տեղում, ուր ծափահարում են մի մարդու, որը հայտարարում է, որ հազարավոր զոհեր 44-օրյա պատերազմում կարող էին չլինել, բայց եղան, քանի որ ինքն այդպես էր որոշել։ Ես ասել եմ, ես խորհրդարան չեմ վերադառնալու, շարունակելու եմ պայքարել Նիկոլ Փաշինյանին ու այս իշխանությանը հեռացնելու համար»,-ասաց նա։ Վանեցյանն ասաց, չի օգտագործելու «ձախողում» բառը Դիմադրության շարժման մասին, կան դրական արդյունքներ։ «Հավատացեք, պետք են մի քիչ նյարդեր, ժամանակ, կամք, որ հասնենք մեր նպատակին»,-ասաց ընդդիմադիր գործիչը։


Լրատվություն Մամլո հաղորդագրություններ Հանրապետության Նախագահը հանդիպում է ունեցել զորացրված զինծառայողների հետ 20.01.2017 - 1500x997px - 723 Կբ - 1500x998px - 506 Կբ - 1500x1006px - 476 Կբ - 3dc9 1500x998px - 479 Կբ - 1500x998px - 509 Կբ - 1500x998px - 530 Կբ - 1500x998px - 410 Կբ - 1500x995px - 361 Կբ - 1500x998px - 483 Կբ - 1500x998px - 458 Կբ - 1500x998px - 416 Կբ - 1500x998px - 418 Կբ - 1500x957px - 498 Կբ - 1500x998px - 432 Կբ - 1500x998px - 535 Կբ - 1500x997px - 583 Կբ - 1500x1246px - 512 Կբ - 1500x1074px - 531 Կբ - 1500x1191px - 470 Կբ - 1500x1017px - 440 Կբ - 1500x998px - 382 Կբ - 1500x998px - 496 Կբ - 1500x1042px - 890 Կբ Հանրապետության Նախագահն այսօր պաշտպանության նախարարության Դիլիջանի «Լեռնային Հայաստան» առողջարանում հանդիպում է ունեցել վերջին ամիսներին զորացրված՝ ծառայության ընթացքում անձնվիրությամբ ու խիզախությամբ աչքի ընկած զինծառայողների հետ, որոնց մեծ մասը մասնակցել է մարտական գործողություններին՝ հակառակորդի ոտնձգություններից պաշտպանելով հայրենիքը: Հանդիպմանը Հանրապետության Նախագահ, զինված ուժերի գերագույն գլխավոր հրամանատարի հետ մասնակցել է նաեւ պաշտպանության նախարար Վիգեն Սարգսյանը: Նախագահը ողջունել է հանդիպման մասնակիցներին, շնորհակալություն հայտնել լավ ծառայության համար եւ խոսքն ուղղել ոչ միայն ներկաներին, այլեւ բոլոր զորացրված զինվորներին: Նշելով, որ անցած տարում մեր զինվորների ծառայությունը համընկավ այնպիսի մի ժամանակաշրջանի հետ, երբ ապրիլին նրանք ընդունեցին հակառակորդի հարվածը եւ պատվախնդրությամբ պաշտպանեցին հայրենիքը, Նախագահն ընդգծել է, որ զորացրվելուց հետո էլ նրանք հայրենիքի զինվորն են, որտեղ եւ որ բնագավառում էլ շարունակեն իրենց գործունեությունը: «Իհարկե, մենք կարոտում եւ հպարտանում ենք բոլոր այն տղաներով, ովքեր ընկան քաջի մահով: Հպարտանում ենք նաեւ բոլոր այն տղաներով, ովքեր, քաջաբար կռվելով, ողջ մնացին եւ շարունակելու են իրենց նվիրական ծառայությունը հայրենիքին: Ես խնդրել եմ պաշտպանության նախարարին կազմակերպել այս հանդիպումը, որովհետեւ ծառայող զինվորների հետ միշտ էլ հաճելի է զրուցել, բայց ծառայության մեջ նրանք փոքր-ինչ կաշկանդված են լինում՝ պայմանավորված երկու հանգամանքով. կարծում եմ՝ հանգամանքներից մեկն այն է, որ նրանք չեն ցանկանում խոսել խնդիրների, դժվարությունների մասին, որպեսզի լացկանի, քրթմնջացողի դերում չհայտնվեն, որպեսզի տպավորություն չլինի, թե իրենք իրենց համար ինչ-որ լավ պայմաններ են ուզում հայրենիքին ծառայելու համար: Բայց, իհարկե կա նաեւ երկրորդ հանգամանքը՝ միշտ էլ զինվորը մտավախություն ունի, որ եթե խոսի խնդրի մասին, ապա վերադասը կարող է նեղանալ: Ես կարծում եմ, որ այսօր մենք պետք է ունենանք անկաշկանդ խոսակցություն, անկաշկանդ քննարկում, հասկանանք, տեսնենք, թե ո՞րն է մեր բանակի առավելությունը, որո՞նք են մեր զինվորական ծառայության դրական կողմերը եւ ինչի ենք հասել: Բայց խոսենք նաեւ այն խնդիրների մասին, որոնք պետք է ապագայում լուծվեն՝ ավելի մարտունակ դարձնելով մեր բանակը, որովհետեւ մենք պարտադրված ենք ունենալ մարտունակ բանակ: Բոլոր ժողովուրդներին էլ պետք են բանակներ, բայց կան դեպքեր, երբ այդ պետքը դառնում է անհրաժեշտություն՝ կենսական անհրաժեշտություն: Մեզ համար մարտունակ բանակը կենսական անհրաժեշտություն է»,-ասել է Հանրապետության Նախագահը: Սերժ Սարգսյանն առաջարկելով անկաշկանդ խոսել եղած խնդիրների եւ առհասարակ մեր երկրի հետագա զարգացման մասին՝ նշել է, որ ինքը եւս ունի հարցեր, որոնց շուրջ կցանկանար լսել հայրենիքի պաշտպանների կարծիքը: Զորացրված զինծառայողները Նախագահից հետաքրքրվել են Լեռնային Ղարաբաղի հակամարտության կարգավորման գործընթացի հեռանկարով, 25-ամյա հայոց բանակի ամենամեծ ձեռքբերմամբ, պաշտպանության նորանշանակ նախարարի կողմից հռչակված «Ազգ-բանակ» հայեցակարգի իրականացման գործում զորացրված զինվորի դերակատարմամբ, հասարակության մեջ սպայի կերպարի ճիշտ ներկայացման, նրա հեղինակության բարձրացման հնարավորություններով, հակառակորդի կողմից ծավալվող սպառազինությունների մրցավազքի պարագայում հայկական կողմի հնարավոր պատասխանով, մարտական հերթապահության մեջ ներգրավված զինծառայողների ուսման վարձերի փոխհատուցման ծրագրով եւ բանակաշինությանն ու պաշտպանության ոլորտին վերաբերող մի շարք այլ թեմաներով: Հանրապետության Նախագահը զրույցի ընթացքում զինվորներից լսել է իրեն հետաքրքրող հարցերի պատասխանները, այդ թվում, թե ի՞նչ կցանկանային զինծառայողները, որ փոխվեր զինված ուժերում, ի՞նչ խնդիրներ են նրանք տեսնում, ի՞նչ տվեց բանակում ծառայությունը հայրենիքի առջեւ իրենց պարտքը կատարած զինվորներին, ո՞վ է ամենահիշված հրամանատարն ու ինչո՞ւ, մինչեւ մարտական գործողությունները զինվորների ստացած գիտելիքները բավարա՞ր էին մարտական գործողություններին արդյունավետ մասնակցելու համար, մտադի՞ր է, արդյոք, հանդիպման մասնակիցներից որեւէ մեկը ներգրավվել պայմանագրային ծառայության մեջ կամ դառնալ սպա, որքանո՞վ էին բանակի մասին նրանց պատկերացումները համապատասխանում մինչեւ զորակոչվելն ունեցած սպասելիքներին, զորացրվելուց հետո կապ պահպանո՞ւմ են ծառայակից ընկերների հետ: Հանդիպման արդյունքներով Նախագահը նաեւ մի շարք հանձնարարականներ է տվել պաշտպանության նախարարությանը, որոնք վերաբերել են ծառայության անվտանգության առավել բարձրացմանը, զինվորների գաղափարական դաստիարակության եւ ազատ ժամանակի կազմակերպման ուղղություններով աշխատանքի զարգացմանն ու կատարելագործմանը, նոր սպառազինության ձեռքբերմանը զուգընթաց համապատասխան մասնագետների շարունակական ուսուցմանն ու պատրաստմանը, ուսումնական կենտրոններում՝ ըստ անհրաժեշտության նոր ծրագրերի ներդրմանը, մարտական հերթապահության մեջ ներգրավված զինծառայողների ուսման վարձերի ամբողջությամբ վճարման ծրագրի ներդրման ուղղությամբ ԿԳՆ-ի հետ աշխատանքի շարունակմանը, ՊՆ Մոնթե Մելքոնյանի անվան ռազմամարզական վարժարանի տեղափոխմանը Դիլիջան՝ կառավարությանն առընթեր պետական եկամուտների կոմիտեի նախկին ուսումնական կենտրոնի շենք: a7b


Այս ամենը իրականում նշանակում է մի պարզ բան, որ մի կողմից նոր իշխանությունը բավարար վստահություն չի ներշնչում ներդրումների եւ բիզնեսի համար, մյուս կողմից էլ Փաշինյանն ու նրա թիմը չունեն տնտեսության զարգացման հստակ տեսլական:


Մանկապատանեկան ինքնաբացահայտման, տաղանդների զարգացման եւ ուղղորդման կենտրոն › Նորություններ Մանկապատանեկան ինքնաբացահայտման, տաղանդների զարգացման եւ ուղղորդման կենտրոն Ամսաթիվ: Nov 08, 2018 Մեր թիմում հենց առաջին օրվանից սովորում ենք սիրել, հարգել թիմակից եւ ոչ թիմակից ընկերներին եւ Աստծո խոսքի համեմատ սովորում ենք տեսնել ընկերներին մեզնից ավելի բարձր։ Մենք բարձրացնում ենք միմյանց ամեն ժամանակ։ Սովորում ենք արտահայտվել, կիսվել ընկերների հետ՝ մեր բնավորության ամենավատ եւ ամենալավ կողմերով, սովորում ենք բոլորին սիրել անպայման սիրով։ Մենք խոսում ենք. խոսում ենք այնքան՝ ինչքան ուզում ենք։ Մենք պատմում ենք պատմություններ՝ լավ, թե վատ. մենք ձեռք ենք բերում ընկերներ, որոնք մեզ հետ են անկախ ամեն ինչից։ Մենք սովորում ենք անկեղծ լինել ինքներս մեզ եւ մյուսների հետ։ Ամեն անգամ մենք իրարից սովորում ենք մի նոր բան։ Հա՝, մոռացանք, մենք ուտում ենք համով բաներ, թեյ ենք խմում ու մտերմիկ զրուցում ենք։ Մեկ-մեկ էլ էնքան ենք ծիծաղում, որ թուլանում ենք ու հոգնում։ Ջերմ զրույցներում մենք ամեն մեկս արտահայտում ենք մեր տեսակետը, մեր կարծիքը, ամեն ինչի մասին։ Եվ իհարկե, մենք սիրում ենք կարդալ Աստվածաշունչ եւ աղոթել։ Դա այդքան էլ ձանձալի չէր ինչքան մենք պատկերացնում էինք, հակառակը, աjնքան նոր բաներ ենք բացահայտում մեզ համար:) Մի խոսքով՝ շաբաթվա մեջ ընդամենը 2 ժամով կտրվում ենք դասերից եւ մեր մանկապատանեկան մյուս <հոգսերից> ու մի լավ ժամանակ անցկացնում մեր սիրելի ընկերական թիմում։ Ափսոս, այդ 2 ժամն այնքան շուտ է անցնում...


← Մայիսյան 13-րդ հավաք. 2-րդ օր Հեծանվաշքերթ Դաստիարակների վերապատրաստում →


text: Վերամուտ՝ Թաւրիզի հայոց դպրոցների 2014-2015 ուսումնական տարեշրջանի - «ԱԼԻՔ» Օրաթերթ You are here:Գլխաւոր էջ»Լուրեր»Համայնք»Ատրպատական»Վերամուտ՝ Թաւրիզի հայոց դպրոցների 2014-2015 ուսումնական տարեշրջանի Ատրպատական, ազգային առաջնորդարան - 2014 թւականի սեպտեմբերի 23-ին առաւօտեան ժամը 8-ին հնչեց Թաւրիզի հայոց ազգային դպրոցների 2014-2015 ուսումնական-կրթական տարեշրջանի առաջին զանգը։ Վերամուտի այդ գեղեցիկ օրը տեսչութեան, ուսուցչական կազմի եւ աշակերտութեան կողքին կային բազմաթիւ հրաւիրեալներ, դրանց շարքում Թաւրիզի հոգեւոր հովիւ Տ. Առաքել քհնյ. Տմտմեանը, ազգային իշխանութեան ներկայացուցիչները, դպրոցի ուսուցիչ-ուսուցչուհիները, նաեւ հանգստի կոչւած ուսուցիչ-ուսուցչուհիները եւ աշակերտութեան ծնողները: Ապա Տ. Առաքել քհնյ. Տմտմեանը Տէրունական աղօթքից յետոյ՝ ընթերցեց Ատրպատականի հայոց թեմի առաջնորդ Տ. Գրիգոր եպս. Չիֆթճեանի ողջոյնի պատգամը, որը ճամբորդութեան պատճառով՝ բացակայում էր հանդիսութիւնից։ Բացման խօսքով ներկաներին բարի գալուստ մաղթեց դպրոցների տեսչուհի Արմինէ Վահրամեանը։ Տեսչուհին ողջունեց բոլոր աշակերտութեան ներկայութիւնը դպրոցում եւ իր ուրախութիւնը եւ գոհունակութիւնը յայտնեց, որ մէկ տարի եւս սոյն սրբազան շէնքը իր դռները բացած՝ իր գիրկն ընդունեց մեր համայնքի աշակերտ-աշակերտուհիներին։ Ապա ընթերցեց Իրանի Իսլամական Հանրապետութեան ուսումնադաստիարակչութեան նախարարի եւ Թաւրիզի ուսումնադաստիարակչութեան 3-րդ հիմնարկի տնօրէնի շնորհաւորական ուղերձները՝ դպրոցի վերամուտի առիթով։ Ծրագրի յաջորդ բաժնում աշակերտութիւնն ունեցաւ գեղարւեստական ծրագիր։ Նրանք խմբերգերով, արտասանութիւններով եւ աշակերտական խօսքով իրենց ելոյթը ներկայացրին ներկաներին։ Ապա աշակերտութեանը տրւեցին իրենց դասագրքերը, նրանք պարգեւատրւեցին նաեւ նւէրներով։ Ծաղիկներով գնահատւեցին հանգստի կոչւած ուսուցիչ-ուսուցչուհիները եւ ազգային իշխանութեան ներկայացուցիչները։ Միւս ուսուցիչներին նաեւ յանձնեցին իրենց շաբաթական ծրագրերը եւ այլ յարակից կարեւոր թղթեր։ Հարկ է անդրադառնալ, որ այս բաժնում նւէրներ տրւեցին նաեւ սոյն տարում համալսարան մուտք գործած եւ կամ համալսարանական բարձր մակարդակի քննութիւններում յաջողութիւն ձեռք բերած անձանց։ Նւէրներով գնահատւեցին նաեւ դպրոցի բացման օրը դպրոց մուտք գործած առաջին աշակերտը եւ առաջին ուսուցիչը։ Նւէր տրւեց եւ շնորհակալութիւն յայտնւեց ամառային արձակուրդներում գրադարանում աշակերտների հետ ընթերցանութիւն պարապած Ժուլիանա Աղաջանեանին, նաեւ տարրական օղակի վեց ուսուցչուհիներին, որ ամառային պարապմունքները իրականացրին։ Ուսումնադաստիարակչութեան հիմնարկի գնահատագրերով գնահատւեցին նաեւ այն աշակերտ-աշակերտուհիները, որոնք անցնող նստաշրջանում «Ջաբերեբնէ Հայեան» գիտա-հետազօտական փրոժէներում առաջնութիւն էին արձանագրել՝ Իզաբէլ Սարգսեանը, Շարիս Վարդանեանը, Նարէ Սայեադեանը եւ Անդրու Մկրտչեանը, նաեւ Նարէ Սայեադեանը, որ «Իւսիմաս» թւաբանական մրցոյթում երկրում գրաւել է 2-րդ տեղը եւ Մինելլի Մելիք-Միրզայեանը, որը ներկայացրել էր իր ճամբորդական տպաւորութիւնները։ Վերջում բոլոր ներկաները հիւրասիրւեցին ծնողական խորհրդի կողմից, աշակերտութիւնը մեկնեց դասարանները եւ ներկայ հիւրերը գոհ ու բաւարարւած՝ վերադարձան տուն։


text: Բնագիտական առարկաների դասավանդման գործընթացը կտրուկ տարբերվում է հումանիտար առարկաներից նրանով, որ բացի տեսական նյութի յուրացումից, պահանջվում է նաեւ փորձարարական հմտություններ։ Այդ առումով քիմիա առարկայի ուսուցման կարեւորագույն բաղադրամասերից են լաբորատոր աշխատանքները, որոնք հնարավորություն են տալիս գործնականորեն ամրապնդել տեսական նյութը։ Պատահական չի ասված չինական ասացվածքում` «Ասա ինձ եւ ես կմոռանամ, ցույց տուր ինձ եւ ես կհիշեմ, թույլ տուր կատարեմ եւ ես կիմանամ»։ Լաբորատոր աշխատանքներ կատարելիս կարեւոր է ուսուցչի դերը, այն առումով, որ նա առաջին հերթին աշակերտներին պետք է ծանոթացնի տեխնիկայի անվտանգության կանոններին եւ իր սաներից պահանջի անվերապահորեն պահպանել դրանք։ Պարզ է, որ առաջին փորձերը պետք է իրականացվեն ուսուցչի կողմից, իսկ աշակերտների անհատական աշխատանքները, անշուշտ, ենթակա են նրա հսկողությանը։ Համոզված ենք, որ քիմիա առարկայի դասավանդման գործընթացում պետք է զուգակցվեն տեսական նյութի մատուցումը եւ լաբորատոր աշխատանքների իրականացումը, որն առավել նպաստավոր պայմաններ կստեղծի աշակերտների մեջ սեր արթնացնել քիմիա առարկայի նկատմամբ։ Հաշվի առնելով վերոհիշյալը, ստորեւ ներկայացնում ենք օրգանական մի շարք միացությունների ստացման եղանակներ, որոնք հեշտ են կատարման տեսակետից եւ մատչելի` ցանկացած դպրոցական լաբորատորիայի համար. 1. Մեթանի ստացումը Դյումայի եղանակով. Լաբորատոր պայմաններում մեթան ստանալու համար օգտվում են Դյումայի ռեակցիայից` անջուր նատրիումի ացետատի եւ նատրոնակրի փոխազդեցությամբ։ Փորձին անհրաժեշտ նատրոնակիր ստանալու համար նատրիումի հիդրօքսիդի հագեցած լուծույթին ավելացնել վերցված նատրիումի հիդրօքսիդի զանգվածի կեսին հավասար չափով չհանգած կիր (CaO), խառնել եւ ստացված խառնուրդը գոլորշիացնել ու շիկացնել։ Չոր փորձանոթի մեջ լցնել մեկ կշռամաս նատրիումի ացետատ, երկու կշռամաս նատրոնակիր, այն փակել գազատար խողովակ ունեցող խցանով։ Փորձանոթը թեք վիճակով ամրացնել ամրակալին եւ տաքացնել սպիրտայրոցի բոցում. Անջատված գազը զգուշությամբ այրել, այն այրվում է դժգույն բոցով, որը բնութագրական է հագեցած ածխաջրածիններին։ Ասվածը հաստատելու համար անջատված գազը բաց թողնել բրոմաջուր ու կալիումի պերմանգանատ պարունակող լուծույթներով եւ համոզվել, որ դրանք չեն անգունանում։ 2. Էթիլենի ստացումը էթանոլից. Էթանոլից էթիլենի ստացումն ընթանում է երկու փուլով։ Գործընթացի առաջին փուլում ստացվում է էթիլծծմբական թթու, Էթիլծծմբական թթու ստանալու համար 250 մլ տարողությամբ սրվակի մեջ լցնել 20 մլ 96%-անոց էթանոլ եւ խառնման ու ջրային շիթով սառեցման պայմաններում փոքր բաժիններով ավելացնել 60 մլ խիտ ծծմբական թթու (d=1,84 գ/սմ3)։ Ստացված խառնուրդին ավելացնել քիչ քանակությամբ սիլիկատային ավազ` հավասարաչափ տաքացում ապահովելու համար, սրվակը փակել գազատար խողովակ հարմարեցված խցանով ու տաքացնել մինչեւ 160-170oC։ Անջատված գազը բաց թողնել առանձին բրոմաջուր ու կալիումի պերմանգանատի լուծույթ պարունակող փորձանոթների մեջ եւ համոզվել, որ լուծույթներն անգունանում են։ Քանի որ փորձի համար օգտագործվում է խիտ ծծմբական թթու, ապա էթիլեին զուգահեռ կարող են ստացվել նաեւ CO2 եւ SO2։ Մաքուր էթիլեն ստանալու համար գազային խառնուդը պետք է անցկացնել նատրիումի հիդրօքսիդի 10%-անոց լուծույթով։ 3. Ացետիլենի ստացումը կալցիումի կարբիդից։ Վյուրցի սրվակը, որին հարմարեցված է նատրիումի քլորիդի խիտ լուծույթ պարունակող կաթեցնող ձագար եւ գազատար խողովակ, տեղավորել մի քանի կտոր կալցիումի կարբիդ, այնուհետեւ կաթիլներով ավելացնել նատրիումի քլորիդի լուծույթ (կարելի է ավելացնել նաեւ մաքուր ջուր, սակայն խորհուրդ չի տրվում, քանի որ ռեակցիան ընթանում է շատ բուռն). 4. Կաուչուկի ստացումը ֆիկուսից. Ինչպես հայտնի է բնական կաուչուկը` իզոպրենային կաուչուկ, մեծ քանակությամբ պարունակվում է Հեվեա ծառի հյութում, սակայն որոշակի քանակությամբ կաուչուկ առկա է նաեւ մի շարք արեւադարձային բույսերում։ Այդպիսիներից է ֆիկուսը, որից կաուչուկ կարելի է ստանալ լաբորատորիայում։ Ֆիկուսի 1-2 տերեւ ճզմել եւ անջատված հյութը լցնելել փորձանոթի մեջ, ավելացնել 5 մլ ջուր, 0,5 գ կալցիումի քլորիդ եւ ստացված խառնուրդը թափահարել։ Վերջինիս վրա կաթիլներով ավելացնել էթանոլ։ Շատ արագ լուծույթի մակերեւույթին երեւում են կաուչուկի փաթիլները։ Կաուչուկը կրկնակի կապերով բարձրամոլեկուլային միացություն է, որի առկայությունը հեշտությամբ կարելի է ապացուցել։ Դրա համար փաթիլների մի մասը ապակե ձողիկով տեղափոխել փորձանոթի մեջ եւ լուծել 2-3 մլ քլորոֆորմում (կամ բենզոլում)։ Լուծույթի մի մասի վրա ավելացնել կալիումի պերմանգանատի ջրային լուծույթ. անմիջապես նկատվում է գունազրկում։ Նախնական լուծույթի մյուս մասը տեղափոխել ժամացույցի ապակու վրա եւ զգուշորեն գոլորշիացնել։ Լուծիչի հեռացնելուց հետո մնում է կաուչուկի էլաստիկ թաղանթ։ 5. «Չոր սպիրտ»-ի ստացումը. «Չոր սպիրտի» հիմնական բաղադրամասը ուրոտրոպինն է, որի քիմիական անվանումը հեքսամեթիլենտետրամին է։ Այն ստանալու համար հախճապակե թասի մեջ լցնել 10-ական մլ ֆորմալդեհիդի 30-40%-անոց եւ ամոնիումի հիդրօքսիդի 20%-անոց լուծույթներ։ Թասը տեղադրել ջրային բաղնիքի վրա եւ լուծույթը գոլորշիացնել մինչեւ հեղուկի լրիվ հեռացումը։ Թասի հատակին մնում են ուրոտրոպինի սպիտակ բյուրեղներ. Ուրոտրոպինը յուրահատուկ հոտով նյութ է, այն անկայուն է թթվային միջավայրում։ Ասվածը հաստատելու համար փորձանոթի մեջ տեղափոխել ստացված ուրոտրոպինի մի քանի բյուրեղ, ավելացնել աղաթթվի նոսր լուծույթ եւ տաքացնել։ Քայքայման ընթացքում զգացվում է ֆորմալդեհիդի հոտը։ 6. Մրգային էսթերների ստացումը. Բուսական աշխարհում շատ են տարածված հոտավետ նյութեր, որոնք պատկանում են օրգանական միացությունների տարբեր դասերի։ Այդ դասերի թվին են պատկանում նաեւ կարբոնաթթուների էսթերները։ Առավել տարածված են մրջնաթթվի, քացախաթթվի եւ կարագաթթվի էսթերները, որոնց բնութագրական են խնձորի, տանձի, բալի եւ այլ մրգերի հոտեր։ Էսթերների ստացման մատչելի եղանակները հնարավորություն են տալիս դրանք ստանալ ցանկացած լաբորատորիայում։ Կարագաթթվի էթիլէսթեր. – Փորձանոթի մեջ լցնել 2-ական մլ կարագաթթու եւ էթանոլ, ավելացնել 1-1,5 մլ խիտ ծծմբական թթու եւ փորձանոթը ընկղմել եռացող ջրային բաղնիքի մեջ։ 3-5 րոպե տաքացնելուց հետո սառեցնել եւ փորձանոթի պարունակությունը տեղափոխել սառը ջրով լցված բաժակի մեջ։ Ստացված էսթերը հավաքվում է լուծույթի մակերեւույթին։ Նման եղանակով եւ ելանյութերի նույն քանակներով ստացվում են մրջնաթթվի ամիլէսթեր` բալի հոտով. Փորձը կատարելու համար նախօրոք անհրաժեշտ է պատրաստել Շվեյցերի ազդանյութ (ռեակտիվ)` 150 մլ 5 %-անոց պղնձի (II) սուլֆատի լուծույթին ավելացնել քիչ ավելցուկով վերցրած ալկալու լուծույթ եւ ստացված պղնձի հիդրօքսիդը ֆիլտրել, նստվածքը մի քանի անգամ լվանալ ջրով եւ անմիջապես լուծել 25%-անոց ամոնիումի հիդրօքսիդի 100 մլ լուծույթում, մինչեւ լուծույթի հագենալը ։ Պատրաստի ազդանյութից 100մլ տեղափոխել 500 մլ-ոց բաժակի մեջը, գցել մի քիչ բամբակ եւ, ապակե ձողիկով խառնելով այն լուծել։ Բամբակի ավելացումը շարունակել մինչեւ ստացվի մածուցիկ հեղուկ, որը բարակ շիթով լցնել 10 %-անոց աղաթթու պարունակող բաժակի մեջ։ Խառնուրդում եղած ամոնիակը չեզոքանում է աղաթթվով, որի արդյունքում խառնուրդից առանձնանում է արհեստական մետաքսաթելը։ Տեղի ունեցող գործընթացը կարելի է ներկայացնել հետեւյալ հավասարումով. Ֆենոլֆտալեինը անալիտիկ (վերլուծական) քիմիայում լայնորեն կիրառվում է որպես թթվա-հիմնային տիտրման հայտանյութ։ Այն ստանալու համար 0,5 գ ֆտալաթթվի անհիդրիդը լցնել չոր փորձանոթի մեջ, ավելացնել նույնքան ֆենոլ եւ խառնել ապակե ձողով։ Խառնուրդի վրա զգուշորեն ավելացնել 1-2 կաթիլ խիտ ծծմբական թթու եւ տաքացնել սպիրտայրոցի բոցում մինչեւ հալվելը, որից հետո տաքացումը շարունակել եւս 2 րոպե պարբերաբար փորձանոթը հեռացնելով բոցից, ռեակցիոն խառնուրդի ածխացումից խուսափելու համար։ Փորձանոթի պարունակությունը սառեցնելուց հետո խառնուրդի վրա ավելացնել 4-5 կաթիլ ալկալու 50%-անոց լուծույթ։ Խառնուրդը գունավորվում է վարդագույն գույնով։ Դա տեղի է ունենում այն պատճառով, որ ֆենոլֆտալեինը հիմնային միջավայրում անցնում է մեկ այլ կառուցվածքի. Սակայն պետք է հիշել, որ միջավայրի հիմնայնությունը խստորեն ազդում է գոյացող մասնիկի կառուցվածքի վրա, որից էլ հետեւում է, որ լուծույթը կարող է ստանալ տարբեր գունավորում։ pH-ի ցածր արժեքի դեպքում այն կարող է ստանալ նարնջագույն գունավորում, իսկ խիստ բարձրերի դեպքում նորից անգույն. Գրականություն 1. Хомченко Г.П., Платонов Ф.П., Чертков И.Н., Демонстрационный эксперимент по химии, М., «Просвещение», 1978. 2. Сомин Л.Е., Увлекательная химия, М., «Просвещение», 1978. 3. Алексинский В.Н., Занимательные опыты по химии, М., «Просвещение», 1980. ԲՆԱԳԵՏ 2, 2o11թ., էջ 87-90


Պատմության սեւ էջերում կգրվեն մեր պատվի հետ խաղացող պետական ծառայողների անունները. Ընտրված անձին իմ պատրիարքը չեմ համարելու 09 դեկ 2019 11:38 Պատմության սեւ էջերում կգրվեն մեր պատվի հետ խաղացող պետական ծառայողների անունները. Ընտրված անձին իմ պատրիարքը չեմ համարելու Թուրքիայի մեջլիսի հայ պատգամավոր Կարո Փայլանը Ստամբուլում Պոլսի պատրարքի ընտրության վերաբերյալ ուշագրավ հայտարարություն է արել։ Փայլանը թվիթերյան իր միկրոբլոգում արած գրառման մեջ, հայտարարելով, որ չի մասնակցելու ընտրությանը եւ ոչ ոքի օգտին չի քվեարկելու, նշել է.«Ընտրված անձին իմ պատրիարքը չեմ համարելու։ Պատմության սեւ էջերում կգրվեն մեր պատվի հետ խաղացող պետական ծառայողների եւ նրանց հետ համագործակցող հոգեւորականների անունները»։ Ինչպես գրում է ermenihaber-ը, որ համայնքում դժգոհություն է առաջացրել այն փաստը, որ Թուրքիայի ներքին գործերի նախարարության կողմից պատրաստված Պատրիարքի կանոնադրությունում սահմանվել էր, որ պատրիարքի թեկնածու կարող են լինեն միայն Պոլսո պատրիարքական աթոռին ենթակա եպիսկոպոսները։ Այս սահմանափակման արդյունքում ընտրությանը մասնակցելու իրավունք ունեցող թեկնածուների քանակը խիստ սահմանափակվեց։ Ըստ նախնական արդյունքների, նախօրեին տեղի ունեցած ընտրությունների արդյունքներով ընտրվել է Արամ արքեպիսկոպոս Աթեշյանին աջակցող 12 պատվիրակ, իսկ Սահակ եպիսկոպոս Մաշալյանին աջակցող 47 պատվիրակ։ Միջադեպ Թուրքիայի խորհրդարանում.Կարո Փայլանը Սոյլուին նմանեցրել է Հիմմլերի հետ Մահացել է Պոլսո Հայոց պատրիարք Մեսրոպ Մութաֆյանը «Առավոտ». Պոլսի պատրիարքը պատանդ է Թուրքիայում. պետք չէ դավաճաններ փնտրել


text: ՀՀ Քննչական կոմիտեի ՀԿԳ քննության գլխավոր վարչության վարույթում հարուցվել է քրեական գործ՝ բժշկական կենտրոնում Արթուր Սարգսյանի մահվան դեպքի առթիվ։ Երեւան քաղաքի բնակիչ, 1968թ. ծնված Արթուր Սարգսյանը 2017թ. մարտի 15-ին՝ ժամը 18:50-ին, «սպիտակ գծի օղակված ճողվածք» ախտորոշմամբ ընդունվել է «Արմենիա» բժշկական կենտրոն եւ ենթարկվել վիրահատության, որից ժամեր անց նույն բժշկական կենտրոնում արձանագրվել է նրա կենսաբանական մահը՝ սիրտ-անոթային անբավավարություն, բազմօրգանային անբավարարություն, թոքերի տոտալ այտուց ախտորոշմամբ: Նկատի ունենալով, որ նյութերում առկա են բժշկական օգնություն եւ սպասարկում իրականացնողների կողմից մասնագիտական պարտականությունները ենթադրյալ ոչ պատշաճ կատարելու հետեւանքով բուժվող հիվանդին անզգուշությամբ մահ պատճառելու՝ ՀՀ քրեական օրենսգրքի 130-րդ հոդվածի 2-րդ մասով նախատեսված հանցագործության հատկանիշներ՝ ՀՀ քննչական կոմիտեի ՀԿԳ քննության գլխավոր վարչության վարույթում հարուցվել է քրեական գործ՝ ՀՀ քրեական օրենսգրքի 130-րդ հոդվածի 2-րդ մասով: ՀՀ ՔԿ նախագահի հանձնարարությամբ ստեղծվել է քննչական խումբ, մշակվել է քննչական պլան։ Արսեն Սարգսյանը ճանաչվել է տուժողի իրավահաջորդ։ Արթուր Սարգսյանի մահվան պատճառները պարզելու համար նշանակվել է դատաբժշկական փորձաքննություն, որի կատարմանը հնարավորություն կտրվի մասնակցելու տուժողի իրավահաջորդին եւ նրա ներկայացուցիչներին։ Տուժողի իրավահաջորդը եւ նրա ներկայացուցիչները միջնորդել են նախաքննական մարմնին փորձաքննությանը ներգրավել նաեւ միջազգային փորձագետներին։ Միջնորդությունը բավարարվել է, եւ ներկայումս քննարկվում է տուժողի իրավահաջորդների ներկայացուցիչների վկայակոչված միջազգային փորձագետներին՝ փորձաքննության կատարմանը մասնակից դարձնելու հարցը։ Փորձաքննության համար առգրավվել են ոչ միայն «Արմենիա» բժշկական կենտրոնում Արթուր Սարգսյանի հիվանդության պատմագիրը, այլ նաեւ՝ շտապօգնության, «Նուբարաշեն» ՔԿՀ-ում, «Դատապարտյալների հիվանդանոց» ՔԿՀ-ում նրա առողջական վիճակի վերաբերյալ առկա բժշկական փաստաթղթերը։ Քննության ընթացքի եւ արդյունքների մասին տեղեկույթ կտրամադրվի պարբերաբար։


text: ԵՐԵՎԱՆ, 13 ապրիլի. /Նովոստի-Արմենիա/. Ռիո-2016 Օլիմպիական խաղերի փոխչեմպիոն Սիմոն Մարտիրոսյանը նվաճեց Վրաստանի Բաթումի քաղաքում ավարտին մոտեցող ծանրամարտի Եվրոպայի առաջնության 109 կգ քաշային կարգի չեմպիոնի կոչումը: Այս մասին հայտնում է ՀԱՕԿ լրատվական բաժինը: Ինչպես նշվում է հաղորդման մեջ, աշխարհի գործող չեմպիոնը երկամարտում ցուցադրեց 427 (192+235) կգ արդյունք: Պոկում վարժությունում նա հաջող կատարեց առաջին եւ երկրորդ մոտեցումները, իսկ 197 կգ-ն բարձրացնել ու Եվրոպայի ռեկորդ սահմանել չհաջողվեց: Հրում վարժությունում հայ ծանրորդը հաջող կատարեց 2 մոտեցում, իսկ երրորդ մոտեցումից հրաժարվեց: Եվս մեկ հայազգի մարզիկ Սարգիս Մարտիրոսյանը, որը ներկայացնում է Ավստրիան, երկամարտի 387 (181+206) կգ արդյունքով գրավեց 8-րդ տեղը: «Ապրիլի 13-ին Հայաստանի ներկայացուցիչ Սամվել Գասպարյանը (102 կգ) դարձել է Եվրոպայի փոխչեմպիոն: Ավելի վաղ 89 կգ քաշային կարգում Հակոբ Մկրտչյանը նվաճել է Եվրոպայի չեմպիոնի կոչումը, իսկ Դավիթ Հովհաննիսյանը դարձել է բրոնզե մեդալակիր»,- ասվում է հաղորդման մեջ: Եվրոպայի առաջնության վերջին օրը պայքարի մեջ կմտնեն նաեւ Արփինե Դալալյանը (+87 կգ), օլիմպիական փոխչեմպիոն Գոռ Մինասյանն ու Ռուբեն Ալեքսանյանը (+109 կգ): -0-


Նա կարծիք է հայտնում, որ Հայաստանում կա իշխանություն, բայց չկա կառավարում, ինչը կարեւորագույն խնդիր է։ Ըստ Ջալոյանի՝ խնդիր է նաեւ այն, որ անտեսվում է...


source: wikipedia

text: Փետրվարի 21, տարվա 52-րդ օրն է։ Տարվա ավարտին մնում է 313 (նահանջ տարիներին՝ 314) օր։ Դեպքեր 1848 - Կառլ Մարքսը եւ Ֆրիդրիխ Էնգելսը հրատարակում են «Կոմունիստական կուսակցության մանիֆեստը» Լոնդոնում 1944 - Միսաք Մանուշյանը իր խմբի 21 անդամների հետ միասին մահապատժի է ենթարկվել Փարիզի Սյուրեն արվարձանի Ֆորտ Մոն-Վալերյեն ամրոցում։ Ծնունդներ 1834 - Ֆրիդրիխ Մյուլլեր, գերմանացի հայագետ (վ. 1898) 1836 - Լեո Դելիբ, ֆրանսիացի նշանավոր երգահան (մ. 1891) 1888 - Երվանդ Կողբետլյանց, ռուսահայ մաթեմատիկոս, երկրաֆիզիկոս եւ գյուտարար (վ. 1974) 1893 - Անդրես Սեգովիա, իսպանացի կիթառահար, համարվում է ժամանակակից ակադեմիական կիթառային երաժշտության հիմնադիրը (մ. 1987) 1937 - Միքայել Վարտանով, վավերագրական կինոյի վարպետ 1909 - Բաբկեն Քոլոզյան, նկարիչ, մանկավարժ 1958 - Հրաչիկ Թավադյան, Հայաստանի մարզական գործիչ, Տիգրան Պետրոսյանի անվան շախմատի կենտրոնական տան տնօրեն 1977 - Ջոնաթան Սաֆրան Ֆոեր, ամերիկացի գրող 1987 - Էշլի Գրին, դերասանուհի Մահեր 1852 - Նիկոլայ Գոգոլ, ռուս նշանավոր գրող, արձակագիր, դրամատուրգ, բանաստեղծ, գրաքննադատ, ռուս գրականության դասականներից մեկը (ծն. 1809) 1902 - Ալեքսանդր Երիցյան, հայագետ (ծ. 1841) 1944 - Միսաք Մանուշյան, հայ բանաստեղծ, ֆրանսիական դիմադրության շարժման մարտիկ, հակաֆաշիստ եւ ֆրանսիայի ազգային հերոս։ 1945 - Անդրե Տարդիյո,ֆրանսիացի քաղաքական եւ պետական գործիչ 1972 - Գեորգի Ադամովիչ, ռուս պոետ-ակմեիստ, գրաքննադատ, թարգմանիչ 1984 - Միխայիլ Շոլոխով, ռուս արձակագիր, հրապարակախոս, Նոբելյան մրցանակի դափնեկիր (ծ. 1905)։ 1677 - Բենեդիկտ Սպինոզա, հոլանդացի փիլիսոփա, աթեիստ։ 1919 - Լեւոն Մանվելյան, հայ գրող 1996 - Վահագն Դավթյան, հայ բանաստեղծ (ծ. 1922) 2018 - Թաթոս Գեւորգյան, հայ ազատամարտիկ, «Արամ Մանուկյան» ջոկատի հրամանատար (ծ. 1956) Տոներ եւ հիշատակի օրեր Մայրենի լեզվի միջազգային օրը։ Տոնվում է 2000 թվականից Ծանոթագրություններ ՄԱԿ-ի միջազգային օրեր